Mestské zastupiteľstvo v Košiciach

Zápisnica
z I. (ustanovujúceho) rokovania Mestského zastupiteľstva v Košiciach,
zo dňa 08. decembra 2014

Prítomní: podľa prezenčných listín

	Po zvukoch fanfár a zaznení hymny Slovenskej republiky rokovanie otvoril primátor mesta Košice MUDr. Richard Raši, PhD., MPH vo veľkej zasadačke Magistrátu mesta Košice.

Slávnostné otvorenie ustanovujúceho rokovania MZ

p. Raši, primátor mesta - Vážené dámy, vážení páni, ctení hostia, dňa 15. novembra 2014 sa uskutočnili v našom meste voľby do samosprávy mesta a mestských častí. Výsledky volieb sú vám známe. Dovoľte mi zablahoželať novozvoleným starostom mestských častí a všetkým poslancom mestského a miestnych zastupiteľstiev. Na dnešnom ustanovujúcom rokovaní sa zvolení kandidáti zložením zákonom predpísaného sľubu ujmu svojej funkcie. Otváram dnešné slávnostné rokovanie Mestského zastupiteľstva v Košiciach, na ktorom vás všetkých úprimne vítam. Ďalej mi dovoľte srdečne privítať vzácnych hostí: poslankyňu Európskeho parlamentu pani Moniku Smolkovú, poslancov Národnej rady Slovenskej republiky Milana Géciho a Viliama Novotného, predsedu Košického samosprávneho kraja Zdenka Trebuľu, zástupcov diplomatických misií, rektora Technickej univerzity v Košiciach pána Antona Čižmára a rektora univerzity veterinárneho lekárstva a farmácie pána Emila Pilipčinca. Zároveň vítam zástupcov justície a policajného zboru, predstaviteľov štátnej správy, samosprávy, spoločenských klubov, zástupcov ekumény, podnikateľských kruhov, stavovských organizácií, kultúrnych inštitúcií a spoločenských organizácií, ako aj prítomných členov mestskej volebnej komisie. Ctené dámy, vážení páni, teraz prosím pána doktora Matúša Lemeša, predsedu mestskej volebnej komisie, aby informoval Ustanovujúce mestské zastupiteľstvo o výsledku volieb primátora mesta a poslancov do mestského zastupiteľstva.
- - -

Bod č. 2
Informácia predsedu mestskej volebnej komisie o výsledkoch volieb primátora mesta a poslancov Mestského zastupiteľstva v Košiciach

p. Lemeš, predseda mestskej volebnej komisie - Vážený pán primátor, vážené panie poslankyne, vážení páni poslanci, ctení hostia, vážené slávnostné zhromaždenie. Na základe zákona Slovenskej národnej rady číslo 346 z roku 1990 Zb. o voľbách do orgánov samosprávy obcí sa dňa 15. novembra 2014 uskutočnili v meste Košice voľby do mestského zastupiteľstva a voľby primátora. O výsledkoch týchto volieb bola vyhotovená zápisnica mestskej volebnej komisie o ktorej podstatných častiach vás týmto informujem. V zozname voličov bolo zapísaných 197 864 osôb, počet voličov, ktorým boli vydané obálky 68 165. Počet odovzdaných obálok 68 093. Pre voľby do mestského zastupiteľstva bolo odovzdaných 62 518 platných hlasovacích lístkov. Pre voľby primátora mesta bolo odovzdaných 65 436 platných hlasovacích lístkov. Za primátora mesta Košice bol zvolený doktor Richard Raši, filozofie doktor, MPH, kandidát politickej strany SMER - Sociálna demokracia, ktorému svoj hlas platne odovzdalo 35 838 voličov. Vo volebnom obvode číslo 1, ktorý tvoria mestské časti Sever a Kavečany, boli za poslancov mestského zastupiteľstva zvolení: Marián Gáj - nezávislý kandidát; Ing. Jaroslav Polaček - nezávislý kandidát; Ing. Ján Dečo - nezávislý kandidát; Mgr. Marcel Gibóda - nezávislý kandidát. Vo volebnom obvode číslo 2, ktorý tvoria mestské časti Ťahanovce, Sídlisko Ťahanovce a Džungľa, boli za poslancov mestského zastupiteľstva zvolení: doktor Cyril Betuš - nezávislý kandidát; inžinier doktor Emil Petrvalský, kandidát vied, kandidát koalície politických strán a politických hnutí  KDH, SDKÚ-DS, NOVA, SaS, SMK-MKP, KDS, OKS; inžinier bakalár Miloš Ihnát - nezávislý kandidát; Miroslav Špak - kandidát politickej strany SIEŤ. Vo volebnom obvode číslo 3, ktorý tvorí mestská časť Šaca, bola za poslankyňu mestského zastupiteľstva zvolaná inžinierka Lucia Iľaščíková - nezávislá kandidátka. Vo volebnom obvode číslo 4, ktorý tvorí mestská časť Luník IX, bol za poslanca mestského zastupiteľstva zvolený Ladislav Šaňa, kandidát politickej strany PRÁVO A SPRAVODLIVOSŤ. Vo volebnom obvode číslo 5, ktorý tvoria mestské časti Barca, Šebastovce a Poľov, bol za poslanca mestského zastupiteľstva zvolený Mgr. Igor Sidor, filozofie doktor, MBA - nezávislý kandidát. Vo volebnom obvode číslo 6, ktorý tvoria mestské časti Lorinčík, Pereš a Myslava bol za poslanca mestského zastupiteľstva zvolený inžinier Jozef Karabin - nezávislý kandidát. Vo volebnom obvode číslo 7, ktorý tvorí mestská časť Západ, boli za poslancov mestského zastupiteľstva zvolení: inžinier Ján Jakubov, kandidát politickej strany SMER - Sociálna demokracia; Mgr. Oto Žarnay - nezávislý kandidát; doktor Igor Jutka, MPH - kandidát politickej strany SIEŤ; doktorka Mária Grüllingová, kandidátka politickej strany SMER - Sociálna demokracia; doktor Martin Petruško, kandidát politickej strany SMER - Sociálna demokracia; inžinier Stanislav Kočiš, kandidát politickej strany SMER - Sociálna demokracia; inžinier Andrej Sitkár, kandidát politickej strany SMER - Sociálna demokracia. Vo volebnom obvode číslo 8, ktorý tvorí mestská časť Juh, boli za poslancov mestského zastupiteľstva zvolení: doktor Jaroslav Hlinka, nezávislý kandidát; doktor Tibor Bacsó, kandidát koalície politických strán a politických hnutí KDH, SDKÚ-DS, NOVA, SaS, SMK-MKP, KDS, OKS, DS; doktor Jaroslav Kaifer, kandidát politickej strany SMER - Sociálna demokracia; Mgr. Renáta Šrámková, kandidátka politickej strany SMER - Sociálna demokracia. Vo volebnom obvode číslo 9, ktorý tvorí mestská časť Krásna, bol za poslanca mestského zastupiteľstva zvolený doktora Marek Kažimír - nezávislý kandidát. Vo volebnom obvode číslo 10, ktorý tvorí mestská časť Staré Mesto, boli za poslancov mestského zastupiteľstva zvolení: doktor inžinier Otto Brixi, kandidát politickej strany SMER - Sociálna demokracia; Mgr. Ľubomír Grega - nezávislý kandidát; Mgr. umenia Ľubica Blaškovičová - nezávislá kandidátka. Vo volebnom obvode číslo 11, ktorý tvorí mestská časť Nad jazerom, boli za poslancov mestského zastupiteľstva zvolení: inžinierka Lenka Kovačevičová - nezávislá kandidátka; doktorka Renáta Lenártová, filozofie doktor, kandidátka politickej strany SMER - Sociálna demokracia; inžinier Marián Gál, filozofie doktor - kandidát politickej strany SIEŤ; doktorka Anna Jenčová - kandidátka politickej strany SMER - Sociálna demokracia. Vo volebnom obvode číslo 12, ktorý tvorí mestská časť Dargovských hrdinov, boli za poslancov mestského zastupiteľstva zvolení Mgr. Jozef Andrejčák, kandidát politickej strany SMER - Sociálna demokracia; inžinier Marek Kandráč, kandidát politickej strany SMER - Sociálna demokracia; doktorka Katarína Čižmáriková, nezávislá kandidátka; doktor Ján Sekáč, kandidát politickej strany SIEŤ; inžinier Juraj Briškár, kandidát politickej strany SMER - Sociálna demokracia. Vo volebnom obvode číslo 13, ktorý tvoria mestská časť sídlisko KVP, boli za poslancov mestského zastupiteľstva zvolení: inžinier Alfonz Halenár - nezávislý kandidát; inžinierka Iveta Kijevská, kandidátka koalície politických strán a politických hnutí  KDH, SDKÚ-DS, NOVA, SaS, SMK-MKP, KDS, OKS, DS; Mgr. Tomáš Gáll, nezávislý kandidát; Daniel Rusnák, kandidát koalície politických strán a politických hnutí  KDH, SDKÚ-DS, NOVA, SaS, SMK-MKP, KDS, OKS, DS. Vo volebnom obvode číslo 14, ktorý tvoria mestské časti Košická Nová Ves a Vyšné Opátske, bol za poslanca mestského zastupiteľstva zvolený inžinier Dušan Petrenka, kandidát politickej strany SMER - Sociálna demokracia. Zápisnica o výsledkoch volieb do mestského zastupiteľstva a voľby primátora bola podpísaná všetkými členmi mestskej volebnej komisie dňa 16. novembra 2014 o tretej hodine a pätnástej minúte. V mene mestskej volebnej komisie zvoleným kandidátom srdečne blahoželám a prajem úspešné vykonávanie funkcie v prospech mesta Košice. Vážený pán primátor teraz mi dovoľte, aby som vám slávnostne odovzdal osvedčenie o zvolení za primátora mesta Košice.

p. Raši, primátor mesta - Ďakujem pekne pánovi doktorovi Lemešovi za prednesenie informácie. Teraz by som na žiadosť pána doktora Mareka Kažimíra mu odovzdal slovo. Nech sa páči pán doktor.

p. Kažimír - Vážený pán primátor, vážené panie poslankyne, páni poslanci, ctení hostia. Dovoľte mi oznámiť, že v súlade s ustanovením § 25 ods. 3 písm. c) vzdávam sa poslaneckého mandátu mestského poslanca v prospech doktora Milana Maďara, o ktorom som presvedčený, že je zárukou dobrých rozhodnutí v prospech mesta Košice a v prospech Mestskej časti Košice - Krásna. Písomné vzdanie sa mandátu poslanca mestského zastupiteľstva som dnes ráno osobne doručil do podateľne Magistrátu mesta Košice. Ďakujem za pozornosť.

p. Raši, primátor mesta - Ďakujem pekne pán doktor za informáciu. Prajem vám v ďalšom živote, ako osobnom, aj na pozícii starostu Mestskej časti Košice - Krásna veľa pracovných aj osobných úspechov. Dnes ráno bolo doručené písomné vzdanie sa funkcie, vzdanie sa mandátu poslanca mestského zastupiteľstva pánom doktorom Marekom Kažimírom. Náležitosti ohľadne nastúpenia náhradníka na uprázdnený mandát poslanca mestského zastupiteľstva sa budú riešiť v rámci pracovnej časti rokovania mestského zastupiteľstva. 
- - -

Bod č. 3
Zloženie sľubu primátora mesta Košice

p. Raši, primátor mesta - Teraz, v súlade s § 6 ods. 2 Rokovacieho poriadku mestského zastupiteľstva a § 13 zákona Slovenskej národnej rady číslo 369 z roku 1990 Zb. o obecnom zriadení v znení neskorších predpisov. Prosím pána Petrenku, najstaršieho prítomného doterajšieho poslanca mestského zastupiteľstva, aby predstúpil za účelom zloženia zákonom predpísaného sľubu primátora.

p. Raši, primátor mesta – „Sľubujem na svoju česť a svedomie, že budem riadne plniť svoje povinnosti, ochraňovať záujmy mesta a Slovenskej republiky, Ústavu Slovenskej republiky, ústavné zákony, zákony a ostatné všeobecne záväzné právne predpisy, budem pri výkone svojej funkcie primátora uplatňovať podľa svojho najlepšieho vedomia a svedomia.“ 
Vážené dámy, vážení páni, vážení hostia, ďakujem vám, a prostredníctvom vás, voličom a všetkým občanom mesta za dôveru, ktorú ste mi preukázali vo voľbách do samosprávy mesta pre volebné obdobie v rokoch 2014 - 2018. Teraz poprosím pána Petrenku, doterajšieho poslanca mestského zastupiteľstva, aby prečítal zákonom predpísaný sľub poslanca mestského zastupiteľstva, ktorý všetci novozvolení poslanci mestského zastupiteľstva potvrdia slovami „To sľubujem“. Zároveň žiadam všetkých prítomných, aby počas prednesu sľubu poslancov mestského zastupiteľstva stáli.
- - -

Bod č. 4
Zloženie sľubu poslancov Mestského zastupiteľstva v Košiciach

p. Petrenka – „Sľubujem na svoju česť a svedomie, že budem riadne plniť svoje povinnosti, ochraňovať záujmy mesta, dodržiavať Ústavu Slovenskej republiky, ústavné zákony, zákony a ostatné všeobecné právne predpisy a pri výkone svojej funkcie poslanca mestského zastupiteľstva ich budem uplatňovať podľa svojho najlepšieho vedomia a svedomia.“ 

Všetci poslanci – „To sľubujem.“

p. Herrgott - Dámy a páni o nasledujúce podpisy k poslaneckému sľubu mi dovoľte požiadať dámy a pánov: pán Jozef Andrejčák, pán Tibor Bacsó, pán Cyril Betuš, pani Ľubica Blaškovičová, pán Juraj Briškár, pán Otto Brixi, pani Katarína Čižmáriková, pán Ján Dečo, pán Marián Gáj, pán Marián Gál, pán Tomáš Gáll, pán Marcel Gibóda, pán Ľubomír Grega, pani Mária Grüllingová, pán Alfonz Halenár, pán Jaroslav Hlinka, pán Miloš Ihnát, pani Lucia Iľaščíková, pán Ján Jakubov, pani Anna Jenčová, pán Igor Jutka, pán Jaroslav Kaifer, pán Marek Kandráč, pán Jozef Karabin, pani Iveta Kijevská, pán Stanislav Kočiš, pani Lenka Kovačovičová, pani Renáta Lenártová, pán Martin Petruško, pán Emil Petrvalský, pán Jaroslav Polaček, pán Daniel Rusnák, pán Ján Sekáč, pán Igor Sidor, pán Andrej Sitkár, pán Ladislav Šaňa, pán Miroslav Špak, pani Renáta Šramková, pán Oto Žarnay.

p. Raši, primátor mesta - V rámci mestského zastupiteľstva dovoľte mi, aby som vám zablahoželal k zloženiu zákonom predpísaného sľubu poslanca mestského zastupiteľstva a poprial vám veľa úspechov vo vašej náročnej poslaneckej práci.
- - -

Bod č. 5
Vystúpenie primátora mesta Košice

p. Raši, primátor mesta - Vážené dámy poslankyne, ctení páni poslanci, vážení hostia, ďalším bodom dnešného slávnostného rokovania mestského zastupiteľstva je vystúpenie primátora mesta Košice. Dovoľte mi predstúpiť pred vás a pred obyvateľov mesta s pocitom vďaky za prejavenú dôveru. Dobrý deň prajem vážené dámy, ctení páni, vážení poslanci Mestského zastupiteľstva v Košiciach. Milí Košičania, keď som pred štyrmi rokmi ako novozvolený primátor mesta Košice vystúpil pri rovnakej príležitosti, vyzval som vo svojom inauguračnom príhovore Košičanov v kenedyovskom duchu, aby nečakali čo mesto urobí pre nich, ale aby sami urobili niečo pre svoje mesto. Myslím si, že po štyroch rokoch práce, ktorej výsledky sú nespochybniteľné a viditeľné, môžem konštatovať, Košice sa skutočne prebudili, zdynamizovali a zmodernizovali. Naše mesto je v súčasnosti iné ako v roku 2010, najmä vďaka mnohým úspešným projektom ako Majstrovstvám sveta v ľadovom hokeji v roku 2011, či projektu Košice - Európske hlavné mesto kultúry 2013, ktorý si získal veľké uznanie a stal sa inšpiráciou pre ďalšie mestá v Európe, ale aj vďaka ďalším kultúrnym, spoločenským, odborným a športovým podujatiam svetovej úrovne, ktorými sa Košice otvorili svetu a svet objavil Košice. Za 4 roky mesto získalo novú energiu, stalo sa príťažlivým aj pre mladých ľudí. Perspektívu nášho mesta preukázali aj štúdie dopadov projektu Európskeho hlavného mesta kultúry na mesto a región. Viac ako 70 percent obyvateľov nášho mesta vníma pozitívne zmenu imidžu mesta a 85 percent Košičanov si myslí, že naše mesto je zaujímavé a príťažlivé. A Košice skutočne sú príťažlivým a atraktívnym mestom nielen pre Košičanov ale aj pre turistov. Veď v roku 2013 k nám zavítalo 2x toľko návštevníkov, ako rok predtým. Spolu sme zvládli najväčší kultúrny projekt v dejinách Slovenska. Naše mesto sa dostalo vo viacerých hodnoteniach medzi top destinácie sveta. Investície, nielen do kultúry, dosiahli rozmer, aký nemá na Slovensku obdobu. Spolu s Košickým samosprávnym krajom a Ministerstvom kultúry sme dokončili a otvorili pre verejnosť všetkých 20 investičných projektov v hodnote viac ako 60 000 000 eur. Premenili sme chátrajúce nehnuteľnosti na moderné stánky kultúry a umenia. A napríklad bývalé uzavreté kasárne sú dnes verejnosti otvoreným moderným Kulturparkom, vyhláseným za najkrajší v Európe v kategórií zrenovovaných historických objektov. Skrášlili sme mesto aj revitalizáciou a rekonštrukciou mestských parkov, či začali spolupracovať so špičkovými medzinárodnými expertmi na rozvoji kreatívnych odvetví. Košice sa stali aj atraktívnym miestom pre zahraničných investorov, ktorí vytvorili a sú pripravení vytvárať pre obyvateľov mesta a regiónu tisícky nových pracovných príležitostí. Košice sú dnes nie len mestom výroby ocele, ale aj centrom informačných technológií. Menia sa z čisto priemyselného mesta na mesto kreativity, z historického na moderné dynamicky sa rozvíjajúce mesto. Z mesta , z ktorého odchádzali mladí ľudia za prácou, na mesto v ktorom, verím, budú môcť zostať žiť a pracovať. Slovensko bolo v Európe dlho vnímané len cez prizmu Bratislavy, či Vysokých Tatier. Myslím si , že to už viac neplatí. Počas môjho prvého funkčného obdobia sme mesto ukázali celej Európe v tom najlepšom svetle v rámci projektu Európskeho hlavného mesta kultúry. V tomto a v ďalších rokoch by som chcel pokračovať a nadviazať na všetko pozitívne. Naše mesto si to zaslúži, pretože je európske, historické a zároveň moderné, rôznorodé a tolerantné. Preto, lebo naše mesto je mestom s výnimočnou atmosférou a úžasnými ľuďmi. Stali sme sa v Európe značkou, a túto značku by som chcel ďalej rozvíjať. Lebo my, Košičania, máme byť na čo hrdí. a to je aj moja vízia. Vytvoriť v Košiciach také podmienky pre život, aby sa do svojho mesta mohli vrátiť, žiť v ňom a pracovať všetci tí, ktorí ho majú radi a teraz musia za prácou cestovať. Chcem, aby Košičania mali budúcnosť doma. V Košiciach. Aby sa Košice stali pre všetkých Košičanov mestom na celý život. Tento cieľ môžeme dosiahnuť spoločne bez toho, aby sme zaťažili dlhmi budúce generácie, pretože plánujeme naplno využiť možnosti financovania rozvojových projektov mesta z fondov Európskej únie. A ešte môžeme, a verím, že všetci spoločne aj chceme ďalej zviditeľňovať Košice vo svete. Máme veľkú príležitosť zabojovať o ďalší prestížny európsky titul Európske mesto športu 2016, či titul svetového rangu UNESCO Created City of Media Art 2018. Dnes, ako znovu zvolený primátor som rozhodnutý spolu s Košičanmi pracovať tak, aby prebudené Košice ďalej naplno žili rovnako dynamickým životom ako v uplynulých štyroch rokoch. Aby sme si mohli spoločne v roku 2018 povedať, že Košičania opäť úspešne zvládli ďalšie obdobie v ktorom sa ďalej darilo zvyšovať kvalitu života v meste a zvýšiť jeho renomé doma aj vo svete. Teším sa na spoluprácu s vami, vážení volení zástupcovia Košičanov, a so všetkými Košičanmi, ktorým záleží na osude nášho mesta a na tom, aby mali Košice pred sebou príťažlivú budúcnosť. Ďakujem pekne. 
	Vážené dámy poslankyne, ctení páni poslanci, vážení hostia, týmto sme ukončili slávnostnú časť dnešného Ustanovujúceho rokovania mestského zastupiteľstva. Vyhlasujem pol hodinovú prestávku, po ktorej pokračujeme v programe dnešného rokovania. Zároveň pozývam poslancov, pozvaných hostí na čašu vína do priestorov pred zasadačkou.
- - -

Bod č. 6
Schválenie programu pracovnej časti ustanovujúceho rokovania MZ

p. Raši, primátor mesta - Keď nás bude nadpolovičná väčšina, začíname rokovanie zastupiteľstva. Poprosím ešte ctené dámy poslankyne, vážených pánov poslancov, keď sedíte v sále, aby ste sa zaregistrovali, aby sme mohli začať s rokovaním mestského zastupiteľstva. Takže, ešte raz vás vítam na dnešnom rokovaní mestského zastupiteľstva. Vážené dámy poslankyne, ctení páni poslanci, vážení hostia, pokračujeme v programe dnešného rokovania a pristúpime k schváleniu programu pracovnej časti rokovania mestského zastupiteľstva. Dovoľte mi, aby som doplnil tento program rokovania o bod číslo 8/1, a je to Zloženie sľubu náhradníka na uprázdnený mandát poslanca mestského zastupiteľstva, nakoľko sa pán doktor Marek Kažimír vzdal mandátu poslanca mestského zastupiteľstva. A teraz prosím o vaše pripomienky, resp. doplňujúce návrhy. Pán poslanec Jakubov.

p. Jakubov, poslanec MZ - Vážený pán primátor, vážené panie poslankyne, vážení páni poslanci, odporúčam doplniť ako bod číslo 15/1 bod Voľba členov Majetkovej komisie mestského zastupiteľstva. Tento svoj návrh zdôvodňujem tým, že v prípade, že by sme neschválili majetkovú komisiu, v podstate 4 mesiace by táto oblasť bola na meste nefunkčná. A myslím, že je potrebné, aby sme na dnešnom rokovaní navrhli celé zloženie komisie. Ďakujem.

p. Raši, primátor mesta - Čiže návrh 15/1 by bola Voľba členov Majetkovej komisie mestského zastupiteľstva, kvôli tomu, aby najbližšie mestské zastupiteľstvo mohlo prejednávať aj majetkové požiadavky, ktoré prichádzajú od občanov. Druhým je pán poslanec Polaček, nech sa páči, máte slovo.

p. Polaček, poslanec MZ - Ďakujem pekne za slovo. Vážený pán primátor, vážení kolegovia v mene poslancov Marcela Gibódu, Miloša Ihnáta,  Ota Žarnaya, navrhujem po a) stiahnutie bodov rokovania 9, 10 a 11. Vnímame potrebu, ale aj sociálny rozmer predložených VZN-iek, myslime si však, že je potrebné dopracovať a doplniť potrebné informácie na vecné posúdenie návrhov, ako aj návrhy zosúladiť s Rokovacím poriadkom. Predložené návrhy VZN totiž nie sú v súlade s § 17 až § 20 Rokovacieho poriadku Mestského zastupiteľstva v Košiciach. Dovoľte mi upriamiť pozornosť hlavne na § 17 odsek 4 - Dôvodová správa okrem iného, má výstižne ozrejmovať dôvody vplyvu na ekonomiku mesta. V paragrafe 17 ods. 7 návrh materiálu, ktorého predmetom je všeobecne záväzné nariadenie, alebo základný predpis mesta, musí byť doručený na legislatívnu úpravu odbornému oddeleniu mesta najneskôr 10 týždňov pred plánovaným rokovaním mestského zastupiteľstva, na ktoré má byť predložený. Novela zákona, na ktorú sa všetky 3 návrhy VZN odvolávajú, bola prijatá 16. septembra 2014. Platnosť zákona uverejnením v zbierke je od 10.10. 2014, a účinnosť novely predmetného zákona nadobudla 15. októbra 2014. Z týchto časových údajov je zrejmé, že Rokovací poriadok nebol dodržaný. V súvislosti s § 19 Rokovacieho poriadku musíme prihliadať aj na fakt, že návrhy všeobecne záväzného nariadenia v minulosti upravovalo všeobecne záväzné nariadenia o pravidlách vydávania VZN mesta Košice, ktoré na základe protestu prokurátora bolo zrušené v roku 2013. Aj preto nemôžeme opomínať dôležitosť príslušných komisií, ako poradných, iniciatívnych a kontrolných orgánov, hlavne pri schvaľovaní VZN. Aby sa však nevytratila možnosť uplatniť upravené ustanovenia v navrhovaných VZN od nového zdaňovacieho obdobia, teda od 1. januára 2015, zároveň navrhujeme v zmysle § 41 ods. 3 a 4 Rokovacieho poriadku, aby predkladateľ doplnil dôvodové správy so zreteľom na ekonomiku mesta a zosúladil materiály s Rokovacím poriadkom tak, aby ich bolo možné prerokovať na neplánovanom mestskom zastupiteľstve, ktoré sa uskutoční do konca kalendárneho roka 2014. Po b) návrhu zmeny programu rokovania, navrhujeme aj stiahnutie bodov rokovania číslo 12, nakoľko sa jedná o podobné dôvody, hlavne vplyv na ekonomiku mesta. Po c) navrhujeme zmeny na rokovanie, resp. doplnenie bodov rokovania o bod č. 16/2 Transparentné mesto Košice. Predkladateľom je poslanec Marcel Gibóda. Bod č. 16/3 Interpelácie, predkladateľom je poslanec Miloš Ihnát a bod č. 16/4 Rôzne. Ďakujem pekne, v prípade, pán primátor, že súhlasíte, aby som vám odovzdal písomnú dokumentáciu, aby tie body boli čitateľné a jednoznačné, veľmi rád vám ich odovzdám.

p. Raši, primátor mesta - Ďakujem pekne, odovzdajte mi to prosím. Pán poslanec Ihnát.

p. Ihnát, poslanec MZ - Áno, ďakujem pekne za slovo pán primátor. Tak, ako povedal predrečník pán Polaček, sa jedná o pracovné rokovanie, tak isto mestského zastupiteľstva, takže by som navrhoval aj bod Interpelácie bod 16/1 a 16/2 Rôzne. Dopyty nenavrhujem. Ďakujem pekne.

p. Raši, primátor mesta - Ďakujem pekne, pán poslanec, akurát ste navrhli iné čísla, ako pán poslanec Polaček. Tak vás poprosím, buď sa dohodnite, lebo potom budeme hlasovať o iných číslach a neodhlasujeme vôbec nič. Nech sa páči, pán poslanec Žarnay.

p. Žarnay, poslanec MZ - Vážený pán primátor, panie poslankyne, páni poslanci, dovoľte mi navrhnúť do programu bod rokovania č. 16/1 Postoj mesta Košice k zámeru spoločnosti Ludovika Energy, predĺžiť geologický prieskum rádioaktívnych nerastov v lokalite Jahodná - Kurišková. Predkladateľ je Slovenský zväz ochranárov prírody a krajiny, nám všetkým zaslal návrh uznesenia vo veci možného predĺženia geologického prieskumu na Jahodnej. S týmto návrhom som sa stotožnil a preto vám ho predkladám na prerokovanie a schválenie. Ďakujem pekne.

p. Raši, primátor mesta - Ďakujem pekne, pán poslanec Ihnát.

p. Ihnát, poslanec MZ - Ďakujem za slovo, pán primátor, sťahujem svoj návrh. Interpelácie a Rôzne bude platiť to, čo povedal pán Polaček. Ďakujem.

p. Raši, primátor mesta - Ďakujem pekne, pán poslanec Gibóda.

p. Gibóda, poslanec MZ - Ďakujem veľmi pekne za slovo. Ja by som iba doplnil kolegu, pretože zabudol prečítať poslednú vetu na tej strane, ktorú ste dostal aj vy, pán primátor. Žiadame o každom bode rokovania nami navrhovaných zmien a o doplnení hlasovať jednotlivo. Ďakujem veľmi pekne.

p. Raši, primátor mesta - Ďakujem pekne, pri rokovaní mestského zastupiteľstva sa vždy hlasuje jednotlivo o navrhovaných bodoch doplnenia programu. Takže váš návrh je bezpredmetný. Chcem sa spýtať, či chce ešte niekto zmeniť alebo doplniť návrh rokovania. Nie? Takže pristúpime ku hlasovaniu o jednotlivých návrhoch. Vždy pred hlasovaním urobím ešte raz krátke odôvodnenie, prípadne vyzvem odborný referát ku vyjadreniu sa k hlasovaniu. Čiže najprv budeme hlasovať o doplnených bodoch programu rokovania dnešného zastupiteľstva. Čiže budeme hlasovať o doplnenom bode č. 8/1 Zloženie sľubu náhradníka na uprázdnený mandát poslanca mestského zastupiteľstva, po písomnom vzdaní sa pána poslanca Kažimíra. Prosím hlasujte.

Hlasovanie č. 1 o bode č. 8/1 – 	za: 40, proti: 0, zdržal sa: 0

p. Raši, primátor mesta - Konštatujem, že tento bod sme navrhli zaradiť do rokovania.
Teraz budeme hlasovať o doplnení bodu č. 15/1 Voľba členov Majetkovej komisie mestského zastupiteľstva, ktorý navrhol pán poslanec Jakubov. Prosím hlasujte.

Hlasovanie č. 2 o bode č. 15/1 – 	za: 37, proti: 1, zdržali sa: 2

p. Raši, primátor mesta - Konštatujem, že aj tento bod sa zaraďuje do hlasovania o celkovom programe.
Teraz budeme hlasovať o návrhu vypustiť body 9, 10 a 11 z rokovania mestského zastupiteľstva. Dovoľte, aby som vám urobil krátky vstup. Čiže, požiadam vás, aby ste odhlasovali zaradenie týchto bodov, pretože všetky body prešli v súlade s legislatívnym procesom Slovenskej republiky, zákona o meste Košice a zákona o obecnom zriadení. To, že to bolo v súlade, vám vysvetlia zástupcovia právneho oddelenia, a že bolo všetko doručené. Po druhé, ide iba o reflexiu na platné zákony Slovenskej republiky, ktoré sme povinní implementovať do našich všeobecných záväzných nariadení a keby sme to tak neurobili, tak nestihneme lehotu 1.1., ktorá je lehota platnosti daného zákona. Čiže z môjho pohľadu, a z pohľadu toho, je to všetko lege artis a právne oddelenie vám o tom povie. Čo sa týka ekonomických dopadov, ku každému zákonu budete vedieť, či má ekonomický dopad alebo nemá. A keď má, tak aký. A podľa právneho oddelenia Magistrátu, právny názor pána Polačeka nie je správny. A preto vás chcem na to upozorniť, že budeme hlasovať o vyradení bodov 9, 10 a 11. Prosím hlasujte.

Hlasovanie č. 3 o vyradení bodov č. 9, 10 a 11 – 	za: 13, proti: 18, zdržali sa: 8

p. Raši, primátor mesta - Konštatujem, že tieto body nebudeme vyradzovať.
Prejdeme k ďalšiemu hlasovaniu, sú to návrhy, ktoré dal pán poslanec Polaček. Čiže je to bod označený ako 16/2 Transparentné mesto Košice. Keďže sme dostali až teraz ten materiál, chcem sa spýtať právneho oddelenia, nech nám povie aspoň o čom budeme hlasovať, pretože dostali sme ho na stôl teraz a ten materiál tak isto neprešiel žiadnym legislatívnym procesom, ako štandardne materiály majú prejsť. Takže poprosím, aby ste nám povedali, že čo vlastne v materiáli je, o ktorom máme hlasovať na zaradenie?

p. Čontofalský, zástupca riaditeľa MMK - Vážený pán primátor, ctené mestské zastupiteľstvo. Tak, ako bolo povedané, tento materiál nám bol predložený len teraz, s tým, že po jeho krátkom prečítaní, môžeme konštatovať len to, že takto navrhovaný materiál, resp. uznesenie navrhuje upravovať povinnosti, ktoré sú už jasne definované a upravené v zákonoch. Dokonca v týchto zákonoch sú aj sankcie za porušenie prípadných povinností. A teda takto navrhovaný materiál, resp. uznesenie považujeme za nadbytočné a neúčelné.

p. Raši, primátor mesta - Ďakujem pekne, prosím hlasujte o zaradení tohto materiálu.

Hlasovanie č. 4 o bode č. 16/2 – 	za: 10, proti: 12, zdržali sa: 18

p. Raši, primátor mesta - Ďakujem pekne. Budeme hlasovať o ďalšom navrhovanom bode. Je to bod č. 16/3 Interpelácie, o zaradení bodu. Predkladateľom je poslanec Miloš Ihnát. Prosím hlasujte. Pardón, predložil to pán poslanec Polaček, ako 16/3 Interpelácie. Takže budeme hlasovať 16/3 Interpelácie, ktoré predložil pán poslanec Polaček. Hlasujte.

Hlasovanie č. 5 o bode č. 16/3 – 	za: 16, proti: 3, zdržali sa: 20

p. Raši, primátor mesta - Konštatujem, že tento bod nezaraďujeme. Budeme hlasovať o navrhovanom bode č. 16/4 Rôzne. Prosím hlasujte.

Hlasovanie č. 6 o bode č. 16/4 – 	za: 17, proti: 3, zdržali sa: 20

p. Raši, primátor mesta - Konštatujem, že tento bod nezaraďujeme.
A budeme hlasovať o bode navrhnutom zaradiť ako 16/1 Postoj mesta Košice k zámeru spoločnosti Ludovika Energy predĺžiť geologicky prieskum rádioaktívnych nerastov v lokalite Jahodná - Kurišková. Predkladateľom je pán poslanec Oto Žarnay. Prosím hlasujte.

Hlasovanie č. 7 o bode č. 16/1 – 	za: 34, proti: 0, zdržali sa: 6

p. Raši, primátor mesta - Konštatujem, že tento bod zaradený bude.
A teraz budeme hlasovať o návrhu programu aj s jednotlivými schválenými doplňujúcimi návrhmi o návrhu programu ako o celku. Prosím hlasujte.

Hlasovanie č. 8 o programe ako o celku – 	za: 32, proti: 2, zdržali sa: 6

p. Raši, primátor mesta - Oznamujem vám, že budeme sa na dnešnom rokovaní mestského zastupiteľstva riadiť schváleným programom, aj so schválenými doplňujúcimi návrhmi, ktoré ste schválili zaradiť do rokovania mestského zastupiteľstva. Ďakujem pekne. Konštatujem teda, že program bol schválený.  
- - -

Overovatelia zápisnice: 	Mgr. Jozef Andrejčák a JUDr. Tibor Bacsó
- - -

Bod č. 7
Voľba mandátovej komisie, návrhovej komisie a volebnej komisie

p. Raši, primátor mesta - Vážené poslankyne vážení poslanci, teraz si zvolíme mandátovú komisiu, ktorej úlohou bude overiť výsledky volieb na funkciu primátora mesta a poslancov mestského zastupiteľstva vo voľbách 15. novembra 2014 v súlade s § 12 ods. 3 Štatútu mesta Košice overiť nastúpenie a overiť nastúpenie náhradníka doktora Milana Maďara na uprázdnený mandát poslanca Mestského zastupiteľstva v Košiciach vo volebnom obvode číslo 9 po poslancovi Marekovi Kažimírovi, ktorý sa vzdal mandátu poslanca a návrhovú komisiu, ktorej torej úlohou bude zhrnúť návrhy uznesení z ustanovujúceho rokovania mestského zastupiteľstva. Z dôvodu, že poslanecké kluby budú zriadené až po overení platnosti volieb primátora mesta a poslancov mestského zastupiteľstva mandátovou komisiou, členov jednotlivých pracovných komisií musím navrhnúť ja. Takže dovoľte mi, aby som navrhol za členov mandátovej komisie poslancov, má ich byť minimálne 5, pani poslankyňu Máriu Grüllingovú, Katarínu Čižmárikovú, pána poslanca Cyrila Betuša, pána poslanca Igora Jutku, pána poslanca Stanislava Kočiša a pána poslanca Daniela Rusnáka. Má niekto ešte iný návrh, za člena mandátovej komisie? Je to nutnosť, aby sme mohli pokračovať, aby vaše mandáty boli teda overené a pokračovať v rokovaní. Ak nie, tak budeme hlasovať. Prosím hlasujte.

Hlasovanie č. 9 – 	za: 39, proti: 0, zdržal sa: 1

p. Raši, primátor mesta - Oznamujem teda, že mandátová komisia bola schválená a bude pracovať v zložení poslancov: pani poslankyňa Grüllingová, pani poslankyňa Čižmáriková, páni poslanci Betuš, Jutka, Kočiš a Rusnák. Mandátová  komisia po vyhlásení prestávky bude pracovať vedľa, v malej zasadačke, v tomto trakte, podľa potreby. Materiály poskytne zapisovateľ mestskej volebnej komisie Mgr. Takáč. 
Za členov návrhovej komisie navrhujem poslancov: pán poslanec Andrejčák, Kandráč, Kaifer, pani poslankyňa Kijevská. Chcem sa spýtať, či ma niekto iný návrh na doplnenie komisie? Ak nie, budeme hlasovať o návrhovej komisie. Prosím hlasujte.

Hlasovanie č. 10 – 	za: 38, proti: 0, zdržali sa: 2

p. Raši, primátor mesta - Oznamujem vám teda, že návrhová komisia bola schválená. Bude pracovať v zložení: pani poslankyňa Kijevská a páni poslanci Andrejčák, Kandráč a Kaifer. Zároveň žiadam členov návrhovej komisie, aby po prestávke zaujali svoje miesta vo vyhradenom dvanástom rade. Ctené dámy poslankyne, vážení páni poslanci, vyhlasujem 10 minútovú prestávku, počas ktorej mandátová komisia overí mandáty primátora mesta a poslancov mestského zastupiteľstva, v súlade s § 10 ods. 2 Rokovacieho poriadku mestského zastupiteľstva a Štatútu mesta Košice. Zároveň vás chcem poprosiť, aby sa táto prestávka využila aj na vytvorenie poslaneckých klubov, v súlade s § 11 ods. 1 Rokovacieho poriadku a Štatútu mesta Košice. Teda poprosím o návrh na vytvorenie poslaneckých klubov, a aby ste si pripravili návrhy kandidátov na členov mestskej rady a návrhy na zriadenie počtu komisií a predsedov komisií mestského zastupiteľstva, podľa § 12 Rokovacieho poriadku. Môžete využiť aj priestory malej zasadačky, bude k dispozícii. Teda o 10 minút vás poprosím, vrátili by sme sa a začali by sme pokračovať. Začali by sme riešiť vaše návrhy a pokračovali by sme v programe. Ďakujem pekne.
- - -

Bod č. 8
Správa mandátovej komisie o overení mandátov primátora mesta Košice a poslancov Mestského zastupiteľstva v Košiciach

p. Raši, primátor mesta - Poprosím prítomných, prezentujete sa. Vážené dámy poslankyne, ctení páni poslanci, pokračovali by sme v rokovaní dnešného mestského zastupiteľstva. Poprosím teraz predsedu mandátovej komisie, aby predniesol správu, alebo člena mandátovej komisie, aby predniesol správu k voľbám primátora mesta Košice a poslancov mestského zastupiteľstva, ktoré sa uskutočnili dňa 15. novembra 2014 v Košiciach a o overení platnosti zloženia zákonom predpísaného sľubu primátora mesta a poslancov Mestského zastupiteľstva v Košiciach a nastúpenie náhradníka kandidáta na funkciu poslanca Mestského zastupiteľstva v Košiciach.

p. Grüllingová, poslankyňa MZ - Vážený pán primátor, vážené poslankyne, vážení poslanci, vážení hostia dnešného Ustanovujúceho rokovania mestského zastupiteľstva, mandátová komisia pracovala v zložení: Mária Grüllingová, Katarína Čižmáriková, Cyril Betuš, Igor Jutka, Stanislav Kočiš, Daniel Rusnák. Po 1) preskúmala po a) materiály z volebného dňa, ktoré poskytla Mestská volebná komisia, a na základe zápisnice Mestskej volebnej komisie zo dňa 16.11. 2014 zistila, že za primátora mesta Košice bol zvolený pán Richard Raši, za politickú stranu SMER - SD a za poslancov Mestského zastupiteľstva v Košiciach boli zvolení: Jozef Andrejčák, Tibor Bacsó, Cyril Betuš, Ľubica Blaškovičová, Juraj Briškár, Otto Brixi, Katarína Čižmáriková, Ján Dečo, Marián Gáj, Marián Gál, Tomáš Gáll, Marcel Gibóda, Ľubomír Grega, Mária Grüllingová, Alfonz Halenár, Jaroslav Hlinka, Miloš Ihnát, Lucia Iľaščíková, Ján Jakubov, Anna Jenčová, Igor Jutka, Jaroslav Kaifer, Marek Kandráč, Jozef Karabin, Marek Kažimír, Iveta Kijevská, Stanislav Kočiš, Lenka Kovačevičová, Renáta Lenártová, Dušan Petrenka, Martin Petruško, Emil Petrvalský, Jaroslav Polaček, Daniel Rusnák, Ján Sekáč, Igor Sidor, Andrej Sitkár, Ladislav Šaňa, Miroslav Špak, Renáta Šramková, Oto Žarnay. Po b) osvedčenia o zvolení za primátora mesta Košice a poslancov Mestského zastupiteľstva v Košiciach. Po c) zloženie sľubu primátora mesta Košice a poslancov Mestského zastupiteľstva v Košiciach, okrem Mareka Kažimíra, ktorý sa vzdal svojho poslaneckého mandátu ešte pred zasadnutím mandátovej komisie. Po 2) na základe zistených skutočností mandátová komisia osvedčuje zvolenie za primátora mesta Košice a poslancov Mestského zastupiteľstva v Košiciach a ich ujatie sa funkcií, ktorí sú uvedení v bode 1 písm. a) s výnimkou zvoleného poslanca Mareka Kažimíra. Po 3) vzhľadom na vzdanie sa poslaneckého mandátu Marekom Kažimírom, ktorý bol zvolený vo volebnom obvode číslo 9, mandátová komisia konštatuje zánik jeho poslaneckého mandátu, a na základe zápisnice mestskej volebnej komisie overuje skutočnosť, že ako náhradník za poslanca mestského zastupiteľstva na uprázdnený mandát má nastúpiť doktor Milan Maďar, kandidujúci za politickú stranu SMER - Sociálna demokracia. V Košiciach, 8. decembra 2014. Podpísaní všetci členovia mandátovej komisie. Ďakujem veľmi pekne pán primátor.

p. Raši, primátor mesta - Ďakujem pekne. Čiže budeme hlasovať o správe, ktorú predniesla mandátová komisia. Poprosím návrhovú komisiu, nech sa páči.

p. Andrejčák, poslanec MZ a člen návrhovej komisie - Ďakujem pekne. Takže návrh na uznesenie k bodu číslo 8 „Mestské zastupiteľstvo v Košiciach, podľa príslušných ustanovení Štatútu mesta Košice, po a) berie na vedomie po 1) informáciu predsedu Mestskej volebnej komisie v Košiciach o výsledku volieb do orgánov samosprávy mesta Košice dňa 15.11. 2014. Po 2) vzdanie sa mandátu poslanca mestského zastupiteľstva doktora Mareka Kažimíra. Po 3) správu mandátovej komisie mestského zastupiteľstva, po a) o overení platnosti zloženia zákonom predpísaného sľubu primátora mesta a poslancov mestského zastupiteľstva, po b) o zániku mandátu poslanca mestského zastupiteľstva doktora Mareka Kažimíra, po c) o overení mandátu náhradníka doktora Milana Maďara na uvoľnený mandát poslanca mestského zastupiteľstva vo volebnom obvode číslo 9, a po b) konštatuje na základe overenia mandátovej komisie, že primátor mesta Košice a poslanci Mestského zastupiteľstva v Košiciach zložili zákonom predpísaný sľub bez výhrad a tým sa ujali svojej funkcií.“
 
p. Raši, primátor mesta - Ďakujem pekne, prosím hlasujte.

Hlasovanie č. 11 – 	za: 40, proti: 0, zdržal sa: 0

p. Raši, primátor mesta - Konštatujem, že uznesenie bolo schválené.
Konštatujem teda, že výsledky komunálnych volieb v meste Košice zo dňa 15. novembra 2014 poslanci mestského zastupiteľstva vzali na vedomie.
- - -

Bod č. 8/1
Zloženie sľubu poslanca Mestského zastupiteľstva v Košiciach

p. Raši, primátor mesta - Pristúpime k prvému doplnenému bodu programu. Je to bod číslo 8/1. Vážené dámy poslankyne, vážení páni poslanci, nasleduje akt zloženia sľubu poslanca mestského zastupiteľstva. Poprosím pána doktora Milana Maďara, aby prišiel zložiť zákonom predpísaný sľub poslanca mestského zastupiteľstva, ktorý prečíta a potvrdí slovami "To sľubujem". Zároveň žiadam všetkých prítomných, aby počas sľubu stáli. 

p. Maďar – „Sľubujem na svoju česť a svedomie, že budem riadne plniť svoje povinnosti, ochraňovať záujmy mesta, dodržiavať Ústavu Slovenskej republiky, ústavné zákony, zákony a ostatné všeobecné právne predpisy a pri výkone svojej funkcie poslanca mestského zastupiteľstva ich budem uplatňovať podľa svojho najlepšieho vedomia a svedomia. To sľubujem.“

p. Raši, primátor mesta - Ďakujem pekne, poprosím pána poslanca Maďara, aby zaujal svoje miesto podľa zasadacieho poriadku mestského zastupiteľstva a poprosím návrhovú komisiu, aby predniesla návrh na uznesenie.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach po a) berie na vedomie zloženie zákonom predpísaného sľubu poslanca mestského zastupiteľstva pána doktora Milana Maďara, a po b) vyhlasuje nastúpenie doktora Milan Maďara za poslanca mestského zastupiteľstva na uprázdnený mandát vo volebnom obvode číslo 9 po poslancovi doktorovi Marekovi Kažimírovi.“

Hlasovanie č. 12 – 	za: 41, proti: 0, zdržal sa: 0

p. Raši, primátor mesta - Konštatujem, že uznesenie bolo schválené.
Vážení poslanci mestského zastupiteľstva, dovoľte mi, aby som vo svojom aj vo vašom mene zablahoželal pánovi doktorovi Milanovi Maďarovi, poslancovi mestského zastupiteľstva k zloženiu zákonom predpísaného sľubu poslanca mestského zastupiteľstva a poprial mu veľa úspechov v poslaneckej práci.
- - -

Bod č. 8/2
Predstavenie  poslaneckých klubov

p. Raši, primátor mesta - Vážené dámy poslankyne, vážení páni poslanci, pokračujeme v rokovaní predstavením poslaneckých klubov. Teraz poprosím predsedov poslaneckých klubov, aby sa predstavili a zároveň oznámili svojich členov. Nech sa páči, pán poslanec Jakubov, po ňom pán poslanec Špak.

p. Jakubov, poslanec MZ - Vážený pán primátor, milé dámy, vážení páni, pri mestskom zastupiteľstve bol založený poslanecký klub strany SMER - Sociálna demokracia, ktorého členmi budú tieto poslankyne a poslanci: Jozef Andrejčák, Juraj Briškár, Otto Brixi, Mária Grüllingová, Ján Jakubov, Anna Jenčová, Jaroslav Kaifer, Marek Kandráč, Stanislav Kočiš, Renáta Lenártová, Milan Maďar, Dušan Petrenka, Martin Petruško, Andrej Sitkár, Renáta Šramková. Súčasne chcem informovať, že poslanecký klub zvolil mňa za predsedu poslaneckého klubu.

p. Raši, primátor mesta - Ďakujem pekne pán predseda, poslanecký klub, ako som dobre rátal, bude mať 15 členov. Nech sa páči, teraz dávam slovo pánovi poslancovi Špakovi.

p. Špak, poslanec MZ - Dobrý deň vážený pán primátor, panie poslankyne, páni poslanci, oznamujem vám týmto vznik poslaneckého klubu, ktorý bude mať názov „Pravý poslanecký klub“. Má 7 členov: Miroslav Špak, Daniel Rusnák, Ľubomír Grega, Ján Sekáč, Igor Jutka, Marián Gál, Tibor Bacsó. Predsedom klubu som ja, Miroslav Špak, podpredsedom klubu Daniel Rusnák a druhým podpredsedom klubu Ľubomír Grega. Ďakujem.

p. Raši, primátor mesta - Ďakujem pekne pán predseda. Čiže klub bude mať sedem členov, názov Pravý poslanecký klub. Pán poslanec Sidor, nech sa páči.

p. Sidor, poslanec MZ - Ďakujem za slovo. Vážený pán primátor, dámy, páni, dovoľte mi pri mestskom zastupiteľstve oznámiť vznik poslaneckého klubu pod názvom „Šport do Košíc“ v zložení: Igor Sidor - predseda, Emil Petrvalský - podpredseda, Iveta Kijevská - člen, Cyril Betuš - člen a Ladislav Šaňa - člen. Ďakujem.

p. Raši, primátor mesta - Ďakujem pekne. Čiže predseda klubu pán poslanec Igor Sidor, názov klubu Šport do Košíc, počet členov 5. Ďakujem pekne. Čiže týmto sme vytvorili v mestskom zastupiteľstve v Košiciach 3 poslanecké kluby s celkovým počtom 27 členov. Ostatní poslanci ostávajú ako nezávislí a nezaradení do poslaneckých klubov.
- - -

Bod č. 9
Návrh zmien VZN mesta Košice č. 104 o dani za ubytovanie

p. Raši, primátor mesta - Teraz prejdeme ku bodu číslo 9. Pod bodom číslo 9 predkladám materiál Návrh zmien Všeobecne záväzného nariadenia mesta Košice číslo 104 o dani za ubytovanie. Poprosím pani Molekovú, aby krátko uviedla toto všeobecne záväzné nariadenie. A potom by som poprosil, po obsahovom uvedení, zástupcu právneho, aby vysvetlil proces predkladania všeobecne záväzného nariadenia, ako boli splnené všetky zákonom ustanovené požiadavky na predkladanie všeobecne záväzných nariadení. Ďakujem pekne. 

p. Moleková, vedúca referátu daní a poplatkov - Vážený pán primátor, vážené mestské zastupiteľstvo, návrh na zmeny Všeobecne záväzného nariadenia mesta Košice číslo 104 o dani za ubytovanie dopĺňa len vymedzenie jednotlivých kategórií ubytovacích zariadení. V pôvodnom zákone bol v predmete dane za ubytovanie len odkaz na vyhlášku o ubytovacích zariadeniach. V novele zákona prijatej 14. októbra 2014 sa dopĺňa, presnejšie teda vymedzenie kategórie ubytovacích zariadení, čím správca dane vlastne reaguje na túto zákonnú úpravu. A preto predkladá zmenu všeobecne záväzného nariadenia. Ináč sa k dani za ubytovanie nič nemení ani nedopĺňa.

p. Raši, primátor mesta - Ďakujem pekne. Čiže ja to doplním po tej obsahovej stránke ide na reflexiu, na prijatie zákona a zmeny zákona o obecnom zriadení, keď sa na základe požiadaviek miest a obcí presne špecifikuje, kto každý má platiť dane za ubytovanie pri poskytovaní odplatného ubytovania. Táto požiadavka miest a obcí Slovenskej republiky vznikla kvôli tomu, že sa zistilo, že je mnoho prevádzkovateľov odplatného ubytovania, ktorí ale za toto ubytovanie mestám a obciam neodvádzajú daň z ubytovania, pričom bývali tu. Napríklad rekreačné chaty, rodinné domy, alebo byty v bytových domoch, ktoré slúžili výlučne na odplatné ubytovane a nebola z nich odvádzaná daň mestám, alebo obciam. Po prijatí tohto všeobecne záväzného nariadenia toto všeobecne záväzné nariadenie bude mať pozitívny vplyv na rozpočet miest a obcí v objeme. Akom? Nevieme, pretože bude to na základe kontrol, ktoré budú v teréne prebiehať o týchto ľudí, ktorí ponúkajú odplatné ubytovanie a neodvádzajú daň. A poprosím teraz právne, aby nám vysvetlilo k tomuto aj k ostatným všeobecne záväzným nariadeniam, aký legislatívny postup bol dodržaný a teda, že je všetko pri predkladaní týchto všeobecných záväzných nariadení v poriadku. Nech sa páči, pani doktorka.

p. Medvecová, vedúca referátu právneho a legislatívneho - Dobrý deň prajem, vážený pán primátor, vážené mestské zastupiteľstvo. Proces prijímania všeobecne záväzných nariadení upravuje zákon 369 z roku 1990 o obecnom zriadení. Konštatujem, že všetky ustanovenia tohto zákona boli pri prijímaní týchto všeobecne záväzných nariadení dodržané. Všeobecné záväzné nariadenia boli 15 dní pred rokovaním zastupiteľstva vyvesené, bola dodržaná najmenej desaťdňová lehota na ich pripomienkovanie. Keďže neboli pripomienky žiadne doručené, poslanci pred rokovaním zastupiteľstva, 3 dni, ako ustanovuje zákon, boli o tejto skutočnosti informovaní. Ani zákon 369, ani hmotno-právny predpis, ktorým je v tomto prípade zákon 582 z roku 2004 nestanovuje a neurčuje, aby všeobecné záväzné nariadenie bolo povinné prerokovať v komisii, ktorá je pomocným orgánom mestského zastupiteľstva. A toto, aby bolo podmienkou prijatia všeobecne záväzného nariadenia, pokiaľ tu bol spomínaný Rokovací poriadok, je potrebné uviesť, že Rokovací poriadok je stanovený na štandardné situácie s tým, že komisie mestského zastupiteľstva už sú zriadené, čo v tomto prípade nie je. A preto, ak sa vyskytne situácia, ktorú vlastne neupravuje tento Rokovací poriadok, tak sa použije všeobecne záväzný predpis a výklad všeobecne záväzného predpisu, ktorým je zákon 369, ktorý, ako som spomínala, bol dodržaný. Takže rokovanie o navrhovaných zmenách je v súlade so zákonom.

p. Raši, primátor mesta - Ďakujem pekne. Otváram k bodu číslo 9 rozpravu. Pán poslanec Halenár, nech sa páči.

p. Halenár, poslanec MZ - Prijatím alebo súhlasom s takým bodom, podľa môjho názoru, sa môžme dostať na šikmú plochu. Ako tu už bolo argumentované od pani Molekovej, v podstate sa jedná len o kozmetickú úpravu. Aspoň tak som to pochopil. Že vlastne odkazy  zákon, keď sa odkazoval niekde,  teraz sa to dá priamo. Teraz je to priamo v zákone. A my na to reagujeme. Zase pán primátor hovorí o tom, že ekonomický prínos takejto dane, ktorá sa rozširuje napríklad o daň z ubytovania v bytovom dome je neznámy. Tzn., že my tým, že to dáme do toho nášho VZN, hovoríme že fajn, budeme reagovať na to, aký je zákon, pričom nevieme čo získame do toho rozpočtu. Neznáme číslo. Ale na druhej strane sa dostávame na možno šikmú plochu alebo klzkú plochu, že takéto postupy budú môcť byť opakované. A teda môj osobný názor je, že iste, pán primátor vo svojej peknej reči, ktorú tu zmienil, povedal alebo hovoril o tom, že v roku 2013 alebo 14, to už si nepamätám, bol dvojnásobný príliv turistov. Tzn., že aj ubytovaných, tak si to predstavujem. Ak my budeme hovoriť, že príďte turisti do nášho mesta, „skasírujeme“ vás na každom kroku, ktorý urobíte v tomto meste, nebude to ten najlepší odkaz. Ale nehovorím teraz o tých hoteloch, ktoré sú už skrátka v tom systéme platenia dane. My rozširujeme a to rozširujeme za podmienok, ktoré sú pre nás ekonomicky neznáme. Rozširujeme to za právneho stavu, ktorý je podľa môjho názoru nie jasný, a skôr smeruje k tomu, že sa to môže kedykoľvek v budúcnosti zopakovať.

p. Raši, primátor mesta - Ďakujem. Ďakujem pekne, pán poslanec, dovoľte, aby som to upriamil. Lebo asi nepovedal som to úplne dobre. Čiže úplne iné je pravda. My máme daň z ubytovania v meste Košice upravenú všeobecne záväzným nariadením, ktoré hovorí o tom, kto je tým ubytovacím zariadením. A pre všetkých, ktorí poskytujú ubytované uplatnenia, máme vo VZN danú sumu, ktorú platíme za ubytovanie, ktorú máme v sume  jeden a pol eura za noc. Čiže toto vo všeobecne záväznom nariadení máme. Teraz bola prijatá v Národnej rade nová legislatíva, ktorá sa nemieša mestu do toho, akú sumu za ubytovanie na noc nechá, ktorá ale rozširuje subjekty, ktoré majú platiť. Ktoré keď poskytujú ubytovanie odplatne, majú odvádzať daň. Pretože tieto subjekty doteraz načierno poskytovali ubytovanie a neodvádzali daň mestám a obciam, čím ochudobňovali mestá a obce. A po druhé, vytvárali sa im nerovné podmienky. Pretože kým jeden, ako hotely, penzióny, ubytovne museli odvádzať daň z ubytovania, niektorí, ktorí toto ubytovanie poskytovali v rodinných domoch, prenajímali apartmány, túto daň neodvádzali. Čiže zákon urobil to, že odstránil diskrimináciu, aby sa nestalo, že niekto za ubytovanie ľudí daň odvádza a nikto nie. Po druhé, na to, aby sme sa nedostali na šikmú plochu a neurobili nesúlad so zákonom, sme povinní upraviť naše všeobecne záväzné nariadenie. Pretože naše všeobecne záväzné nariadenie hovorí o skupinách prevádzkovateľov ubytovacích zariadení, ktorí odvádzajú daň. Ale nie sú v ňom aj tí poskytovatelia ubytovania, ktorí boli daní do zákona teraz. Čiže pokiaľ by sme všeobecne záväzné nariadenie neprijali, dôjdeme do stavu, že naše všeobecne záväzné nariadenie bude v rozpore s platnou legislatívou. Čiže my nemeníme ani sumu, nič. My len rozširujeme počet tých, ktorí poskytujú odplatné ubytovanie a neodvádzajú daň tak, aby každý, kto poskytuje ubytovanie za účelom biznisu, zisku alebo živobytia odvádzal daň tak, ako tí, čo tomu robili doteraz. Čiže my robíme súlad všeobecne záväzného nariadenia mesta Košice s platnou legislatívou. Pán poslanec Gibóda.

p. Gibóda, poslanec MZ - Ďakujem veľmi pekne za slovo pán primátor. Pokiaľ sa nemýlim, dane za ubytovanie sú odvádzané v celej výške do organizácie Košice - Turizmus?

p. Raši, primátor mesta - Mýlite sa.

p. Gibóda, poslanec MZ - A v akej výške sú odvádzané?

p. Raši, primátor mesta - 50 %.

p. Gibóda, poslanec MZ - Tzn., že z týchto daní, ktoré získame z týchto bytových domov, nám zostane ako mestu Košice 50 %. 50 percent bude znášať Košice - Turizmus. Ale zároveň nie ste schopní vyčísliť, koľko bude stáť, to terénne zisťovanie, koľko ďalších bytov a domov a všetko možné musíme nájsť v tomto meste. A naďalej tvrdíte, že toto bude mať iba pozitívny dopad na financie mesta Košice.

p. Raši, primátor mesta - Pán poslanec, ste ešte nový a mladý poslanec, takže ešte mnohé veci nemáte naštudované. Čiže len veľmi stručne, aby sme sa pochopili. Keby v našom meste som vedel, kto každý poskytuje čierne ubytovanie, tak už to dávno riešim cez orgány, ktoré sú na to určené. Ale poskytovatelia ubytovacích služieb, hotely, penzióny, tvrdia, že niektorí poskytujú ubytovanie vo svojich domoch, chatách alebo apartmánoch a neodvádzajú daň tak, ako všetci, ktorí odplatné ubytovanie poskytujú. My zisťovanie čierneho ubytovania, keďže teraz je už na to vytvorená legislatíva, a teda už by nikto nemal poskytovať ubytovanie bez toho, aby odvádzal daň, budeme zisťovať tým aparátom, ktorý máme na meste. Čiže mesto dané zisťovanie nebude stáť nič. A už keď zistíme jedného poskytovateľa ubytovania, ktorý neodvádza daň za ubytovanie, už to bude v prospech mesta. Dobre? Čiže takto to bude. A z toho, čo mesto príjme na dani z ubytovania, polka ostane v rozpočte mesta, polka pôjde do organizácie Košice turizmus. Presne tak, ako to bolo doteraz. Čiže už len keď zistíme jedného poskytovateľa ubytovania, ktorý daň neodvádza a po novom odvádzať daň bude, už to bude pozitívny dopad na rozpočet mesta Košice. A predpokladám, že ani vy pán poslanec neviete presne o všetkých, ktorí načierno ubytovanie poskytujú. Lebo určite by ste to nahlásili príslušným orgánom, pán poslanec. S faktickou pán poslanec Halenár. Faktická, alebo procedurálny? Faktická. Nech sa páči pán poslanec.

p. Halenár, poslanec MZ – Faktická pripomienka. Pán primátor, najprv by som chcel povedať, že skúsme zostať naozaj v rovine vecnej, bez toho, aby ste komentovali počínanie poslancov, či sú tu 4 roky alebo 2 hodiny. A veľmi súhlasím s poznámkou pána poslanca Gibódu, aké sú náklady spojené s tým, aby sme toho jedného, ktorého, vy hovoríte, zistili. A možnože by sme v úvodzovkách plakali nad „výďelkem“. Ako príklad všetkým poslancom uvádzam zistenia kontrolného útvaru Košického samosprávneho kraja, ktorý v Hotelovej akadémii na Južnej triede zistil 300 000 euro neodvedenú tržbu za ubytovanie, a policajným orgánom po troch rokoch sa podarilo asi 5 % z toho dokázať. Inými slovami chcem povedať, že je to naozaj rýchlosť, s akou sa snažíme prijať túto normu, oproti výnosom v úvodzovkách. Teda čo za to? Je príliš vysoký risk.

p. Raši, primátor mesta - Ďakujem pekne. Čiže podľa platnej legislatívy sme povinní pozmeniť všeobecne záväzné nariadenia tak, aby boli v súlade s platnou legislatívou Slovenskej republiky. Preto to prekladáme. Po druhé náklady so zisťovaním čierneho ubytovania budú pre mesto nulové, pretože máme pripravených existujúcich ľudí na existujúcich miestach na daniach a poplatkoch. Pán poslanec Polaček, pán poslanec Kočiš Stanislav s faktickou na pána poslanca Halenára.

p. Kočiš, poslanec MZ – Faktická pripomienka. Ďakujem za slovo vážený primátor. Vážené mestské zastupiteľstvo, nedá mi, aby som nezareagoval, aj keď pôvodne som nechcel vôbec rozprávať. Keď mne to pripadá tak, máme čierne stavby, nezriaďujeme stavebnú inšpekciu, lebo nevieme, čo nás to bude stáť, aký z toho budeme mať zisk. Ja tu iný rozmer beriem. Skôr to je morálna strata. A morálna strata je tá, že niekto sa oficiálne živí ubytovaním. Čiže sú to hotely, ktoré musia odvádzať daň a potom je niekto, kto príležitostne sa živí. A ten nemá rovnaké podmienky. Čiže ja to chápem ako zrovnoprávnenie podmienok podnikania na území Košíc. Čiže nevidím tam nejakú, čo nás to bude stáť, nebude nás to stáť, ja si myslím, aj keby nás to stálo 200 euro a zisk je jedno euro, je tam morálna ujma. A to je podľa mňa dôležitejšie, ako vyčísľovať si tu zisky. Ďakujem.

p. Raši, primátor mesta - Ďakujem pekne. Pán poslanec Polaček, po ňom pani poslankyňa Blaškovičová.

p. Polaček, poslanec MZ - Ďakujem pekne za slovo pán primátor. Vážení kolegovia, mňa mrzí, že nevieme ani len hrubo odhadnúť o akej sume tu rozprávame. Však nejaké predpoklady, ja neverím, že tento úrad nedokáže odhadnúť hrubo s výkričníkom, s otáznikom, to je jedno, odhadnúť, o akých sumách sa tu bavíme. Pozitívny dopad je podľa mňa príliš málo! Ale chcel by som upriamiť vašu pozornosť iným smerom. A to je spracovateľ tu argumentoval niečím takým, ja sa nechcem skrývať za nového poslanca, ale mne to príde, ako keby Rokovací poriadok bol trhací kalendár, keď tu odznelo niečo v tom duchu, že všeobecne záväzné nariadenie ako keby sa neriadilo Rokovacím poriadkom. Ako keby komisie tu neboli podstatné! Ja si myslím, že mestský zastupiteľský orgán, mestské zastupiteľstvo, je orgán kolektívne. A zároveň sme prevzali túto kolektívne zriadenie od svojich kolegov. Predsa komisie tu zriadené boli. Ja sa pýtam, prečo tieto komisie o týchto všeobecných záväzných nariadeniach nerokovali? Ak dovolíte, prečítam, Legislatívno- právna komisia sa naposledy stretla 9.6. 2014 v miestnosti 205. Ale ostatné komisie - finančná 4.9. a ostatné, jedine majetková komisia sa stretla 20.10. 2014. Ale všetko, pán Brixi, vo vašej pozvánke nie je ani len zmienka o nejakom bode rokovania. Je to len pozvánka k nejakej miestnosti. Teda ja sa pýtam, ak tu máme zriadené komisie, ktoré boli kreovaný bývalým zastupiteľstvom, prečo tieto materiály neboli týmto orgánom, ako iniciatívnym a odborným orgánom dané na prerokovanie? To, že by som možno s názorom nesúhlasil, to je iná otázka alebo iná odpoveď, ale jednoducho máme tieto orgány. A ja sa pýtam, prečo nerokovali? Prečo sa tvárime, že tie komisie tu neexistujú? Ďakujem.

p. Raši, primátor mesta - Pani poslankyňa Blaškovičová, nech sa páči.

p. Blaškovičová, poslankyňa MZ - Ďakujem pekne za slovo. Ja by som chcela poprosiť kolegov, aby počúvali to, čo hovorí odborný aparát. Pán primátor predsa vyzval pani Molekovú, tá povedala o neštandardnej situácii, ktorá vznikla pred voľbami. Pán primátor hovoril o tom, kedy sa prijali tieto zákony, kedy nadobudli platnosť. Tzn. preto o tom nerokovali predošle komisie, pretože už výstup z tých komisií by sa do tých pôvodných zastupiteľstiev nedostal. Hovorila pani Moleková o tom, že v tomto prípade platí zákon. Ja myslím, že tí, ktorí nebudú súhlasiť so zmenou VZN, to môžu vyjadriť vo svojom hlasovaní. A myslím si - ďalšiu vec - prosím, ak sa budeme tváriť, že akákoľvek zmena vo vyberaní akýchkoľvek daní bude problémom pre mesto, tak potom tie dane zrušme! Tak nezisťujme, nehovorme o tom, že prečo ten platí daň za psa a ten neplatí! Tak to zrušme a neriešime to! Neriešme dane za stavby, lebo máme s tým len náklady! Lebo musíme zistiť, komu tá stavba patrí. Počúvajme prosím. Bola to zmena zákona. Ide o to, aby sme vytvorili rovnaké podmienky pre všetkých. To neznamená, že určite zamestnanci magistrátu budú chodiť od bytu k bytu a pýtať sa, že kde kto býva, či tam nemajú nejakého podnájomníka, alebo či tam náhodou neprišiel niekto prespať. Poznáme ľudí. Keď raz zaplatí jeden, tak myslím si, že sme dosť zlomyseľní na to, aby sme nahlásili susedov, u ktorého prespávajú v apartmáne. Takže, myslím si, že samospádom sa tieto veci vyriešia. Ďakujem.

p. Raši, primátor mesta - Ďakujem pekne, s faktickou pán poslanec Polaček.

p. Polaček, poslanec MZ – Faktická pripomienka. Pani kolegyňa, prepáčte, ale nerozumiem, čím sú voľby neštandardná situácia. § 19 Rokovacieho poriadku len bod 3 komisie zvolávajú svoje zasadnutia tak, aby vyjadrenia komisií k materiálom určeným na rokovania mestského zastupiteľstva boli doručené KSO najneskôr 2 dni pred konaním mestského zastupiteľstva. To sa všetko mohlo udiať. Zároveň pán primátor by som rád podal procedurálny návrh v zmysle....

p. Raši, primátor mesta - No podávajte.

p. Polaček, poslanec MZ - V zmysle § 41 ods. 3 a 4 Rokovacieho poriadku žiadam predkladateľa, aby doplnil dôvodové správy so zreteľom na ekonomiku mesta a zosúladil materiály s Rokovacím poriadkom tak, aby ich bolo možné prerokovať na neplánovanom mestskom zastupiteľstve, ktoré sa uskutoční do konca kalendárneho roka 2014. Ďakujem.

p. Raši, primátor mesta - Čiže budeme hlasovať o procedurálnom návrhu. Zároveň vám oznamujem, že pokiaľ by prešiel procedurálny návrh, porušíme zákon, pretože musí byť materiál 15 dní vyvesený pred rokovaním mestského zastupiteľstva a 15 dní po mestskom zastupiteľstve, a nestihneme termín 1.1. 2015. Čiže pokiaľ by prešiel tento procedurálny návrh, tak urobíme prvý protizákonný akt. Prosím hlasujte.

Hlasovanie č. 13 – 	za: 5, proti: 25 zdržali sa: 10

p. Raši, primátor mesta - A teraz poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach podľa príslušných ustanovení zákona o obecnom zriadení, zákona o meste Košice a Štatútu mesta Košice, schvaľuje zmeny Všeobecne záväzného nariadenia mesta Košice číslo 104 o dani za ubytovanie podľa predloženého návrhu.“ 

p. Raši, primátor mesta - Ďakujem, prosím hlasujte.

Hlasovanie č. 14 – 	za: 32, proti: 1, zdržali sa: 8

p. Raši, primátor mesta - Konštatujem, že uznesenie sme schválili. Ďakujem pekne.
- - -

Bod č. 10
Návrh zmien VZN mesta Košice č. 131 o miestnom poplatku za komunálne odpady a drobné stavebné odpady na území mesta Košice

p. Raši, primátor mesta - Prejdeme k bodu číslo 10. Je to materiál Návrh zmien Všeobecne záväzného nariadenia mesta Košice číslo 131 o miestnom poplatku za komunálne odpady a drobné stavebné odpady na území mesta Košice. Poprosím pani Moleková, aby ste uviedla materiál.

p. Moleková, vedúca referátu daní a poplatkov - Vážený pán primátor, vážené mestské zastupiteľstvo, správca dane v zmenách Všeobecne záväzného nariadenia mesta Košice číslo 131 o miestnom poplatku za komunálne odpady a drobné stavebné odpady, vzhľadom na prijatú novelu tohto zákona navrhuje úpravu § 6, čo je zníženie o odpustenie poplatku v súlade s touto zákonnou úpravou navrhuje znížiť vekovú hranicu pre fyzické osoby zo 70 rokov na 62 rokov a zníženie poplatku o 50 %. V predchádzajúcom zákone nám bolo umožnené určiť vekovú hranicu podľa toho, ako to rozhodol správca. Veková hranica v pôvodnom zákone určená nebola. V novele zákona je striktne daný vek, a to 62 rokov. Preto ak správca dane chce poskytnúť občanom takéto zníženie, musí striktne dodržať túto vekovú hranicu. Takáto veková hranica sa môže posúvať len v prípade dane z nehnuteľností, ktorá je upravená iným paragrafom, nie pri poplatku za komunálne odpady. Správca dane tiež zavádza zníženie poplatku pre poplatníkov, ktorí preukážu hmotnú núdzu, a to o 60 percent priamo v tomto nariadení, všeobecne záväznom. Doteraz správca dane takéto zníženie poskytoval, ale poskytoval ho na základe zákona na odstránenie... proste zákona, a na základe žiadosti občana mesta Košice.

p. Raši, primátor mesta - Ďakujem pekne, otváram rozpravu k tomuto bodu. Pán poslanec Ihnát, nech sa páči.

p. Ihnát, poslanec MZ - Áno, ďakujem pekne za slovo pán primátor. Keď som vstupoval do týchto volieb, aj na pozíciu poslanca mestského zastupiteľstva, vstupoval som s tým, že budem pracovať a robiť v prospech všetkých Košičanov tu žijúcich, vrátane Luníka IX, vrátane všetkých osád, vrátane nás všetkých. Ale čo mne vadí, nechcem sa veľmi rozhovoriť, ale čo mne vadí, tak v tejto dôvodovej správe nie je ani jedna zmienka o finančnom vyjadrení a vplyvu na rozpočet mesta Košice. To je, ako poslanec, jednoducho keď nemám portfólio informácií, základných informácií a pritom som jeden seriózny poslanec, ktorý aj vedenie mesta upozornil na tento fakt mailovou korešpondenciou. Tak chcem povedať, že jednoducho som absolútne v rozpoložení, ako za toto VZN zahlasovať, keď vlastne som v absolútnom informačnom vákuu. Poprosím vás, pán primátor, veľmi pekne vás prosím, aby z jednotlivých odborných referátov, a to je o daniach a poplatkoch sa postavil pred nás odborník, kvalifikovaný človek a povedal, aký to bude mať dosah, čo to urobí s rozpočtom mesta Košice. Veď to nie je sranda. Ja som za všetkých dôchodcov, pomôcť týmto ľuďom, všetkým skupinám, sociálne odkázaným, ale som poslanec, ktorý pre chvíľkou, pred hodinou a pol sľuboval, že budem sa riadiť všeobecne záväznými nariedeniami mesta Košice, platnou legislatívou, zákonmi a všetkým tým, čo je dobré pre Košice a jednoducho budem strážiť aj financie. Čiže dozerať a budem vlastne aj kontrolným orgánom. To je všetko, pán primátor, poprosím vás, keby mohol predstúpiť kvalifikovaný odborník. Ďakujem.

p. Raši, primátor mesta - Ďakujem pekne, máte pravdu, nie je to v dôvodovej správe. Finančný dopad pri schválení tohto všeobecne záväzného nariadenia tak, ako je nadefinované teraz, bude 200 000 eur a bude vykrytý z bežného rozpočtu. V rámci pripravovaného rozpočtu sú tieto finančné prostriedky na tento účel alokované tak, aby rozpočet bol vyrovnaný. Čiže 200 000 eur. Pán poslanec Sekáč, nech sa páči.

p. Sekáč, poslanec MZ - Vážený pán primátor, vážené zastupiteľstvo, dovŕšenie určitého veku podľa mňa neznamená, aby sme automaticky museli človeku pomôcť s daňou. Myslím si, že je tu veľká skupina ekonomických slabých obyvateľov, ktorí potrebujú pomoc viac, ako ľudia nad 62 rokov, ktorí to nepotrebujú. Odmietam takéto paušálne zvyšovanie podpory ľuďom, ktorí pomoc vôbec nepotrebujú, a potrebujú naopak iní, inej skupine obyvateľov. Mal som pripravený návrh, ktorý však po tom, čo sme si vypočuli právne oddelenie nepodám, ale je mi naozaj proti srsti podporovať ľudí, ktorí pomoc nepotrebujú a nepodporiť ľudí, ktorí ju potrebujú. Ďakujem.

p. Raši, primátor mesta - Janko, ďakujem pekne. A dovoľ, aby som sa prihovoril tebe. Lebo čítal som toto a to si nemohol, naozaj, toto si nemohol písať ty! To ti vravím Janko úprimne. Toto si nemohol písať ty. A poviem ti prečo. Pretože pre ľudí, ktorí finančnú pomoc potrebujú, hovorí odsek, ktorý máš pred sebou napísaný. Správca poplatku zníži poplatok pomerne za obdobie, pokiaľ trvajú hodnoty na zníženie o 60 percent. Ak poplatník ukáže, preukáže, že je v hmotnej núdzi a to sa týka všetkých, to je to, čo tu duplicitne píšeš, Janko. A druhá vec, keby si počúval pozorne, a to vážne myslím, teraz sme hovorili o tom, že mesto Košice malo doteraz zvýhodnenie, teda odpustenie časti poplatku za odpady urobené nasledovne. Samostatne žijúci človek nad 70 rokov 50 %, spoločne žijúci človek nad 70 rokov  30 percent. Nová legislatíva na úrovni štátu hovorí o tom, že táto hranica sa musí zrušiť. A keď chceme poskytnúť zľavu za poplatok na likvidáciu odpadu, musí to byť od veku 62 rokov. Ale to hovorí legislatíva, Janko, ktorú my buď uplatníme do VZN alebo budeme v nesúlade a napadne to prokurátor. Ale čo sa týka všetkých ľudí v hmotnej núdzi, to je ošetrené. Je to vo vetách, ktoré máš pred sebou. Hovorí sa o hmotnej núdzi a o šesťdesiatich percentách. My sme pre ľudí v hmotnej núdzi uplatňovali toto opatrenie aj teraz. Ale teraz je jasne nadefinované v zákone. A teraz ho preto jasne dávame do všeobecne záväzného nariadenia. Takže nevytvárame nič nové, len upravujeme našu legislatívu, ktorá tu fungovala. A doteraz sme mali nad 70 rokov. Jano, tak predpokladám, že to ti nevadilo, že ľudia nad 70 rokov boli takto zvýhodňovaní, lebo za 4 roky si sa ani raz proti tomu neozval. Pán poslanec Sekáč s faktickou na mňa, po ňom pán poslanec Polaček s faktickou.

p. Sekáč, poslanec MZ – Faktická pripomienka. Pán primátor, ja len krátko, tento návrh som napísal ja. A druhá vec, veľmi mi vadí, že ideme podporovať ľudí, ktorú tú pomoc naozaj nepotrebujú. A som smutný z toho, že legislatíva je tak nastavená, pretože máme tu množstvo dôchodcov, ktorí sú dobre finančne zabezpečení a túto pomoc nepotrebujú, hoci majú tých 62 rokov. A je tu veľká skupina ekonomický pracujúcich, slabá, pracujúca, ktorá pracuje za minimálne mzdy, ktorá pracuje a má 2 deti 3 deti, sú to rodiny, ktoré žijú z minima a tých sa táto pomoc netýka. To ma viedlo k tomu, hoci som bol neznalý zákona. Ďakujem.

p. Raši, primátor mesta - Pán poslanec Polaček, po ňom v rozprave pán poslanec Halenár.

p. Polaček, poslanec MZ - Faktická pripomienka. Ďakujem pekne pán primátor. Ja by som vás chcel poprosiť, môžeme poprosiť spracovateľa, aby nám prečítal paragrafové znenie § 83 zákona o miestnych daniach, pretože ja si nemyslím, že tam je slovko „musí“. Podľa môjho názoru, ale možno sa mýlim, je tam slovíčko „môže obec schváliť všeobecne záväzné nariadenia“. Tieto zmeny prosím. Môžeme to zabezpečiť?

p. Raši, primátor mesta - Pán poslanec Halenár, nech sa páči, medzitým sa daniari pripravte.

p. Halenár, poslanec MZ - Kolegyne, kolegovia a pán primátor. Prosím, aby tu bolo naozaj nám jasne povedané, tzn. že pokiaľ to, čo bolo odsúhlasené v Národnej rade neimplementujeme v našom VZN, dopúšťame sa, ja neviem čoho, a v tom prípade je tu v podstate rozprava úplne zbytočná. Toto je prosím veľmi podstatné v prípade, že to tak nie je, tzn., že ak nám legislatíva umožňuje o tomto rokovať, aby sme sa o tomto zhovárali. A ja sa pridávam k tomu, čo tu už zaznelo, že nemáme podstatné čísla. Nemáme čísla, napríklad po rokoch, aký je trend vo výbere poplatku za zber a zneškodnenie komunálneho odpadu. A na druhej strane platieb pre Kosit. Z mojich chabých informácií, ktoré mám počas minulých rokov, je tam rozdiel. Tzn., že už dnes mesto z rozpočtu dopláca Kositu, aby mohlo robiť to, čo robí Kosit, zneškodňovať komunálny odpad. A tie nožnice, možno mám zlé informácie, opravte ma prosím, sa otvárajú. Tzn., že čím ďalej viac platíme. Teraz to máme pred sebou, návrh mestského zákona, ktorý hovorí, že okrem toho, že teraz doplácame z rozpočtu, tak budeme ešte doplácať viac. No nemôžem s tým súhlasiť z prostého dôvodu matematiky. Prečo to máme robiť? Nerozumiem. Tak áno, ďalšia vec, ktorá je pre mňa úplne podstatná, aby sa návrhy zmien mestských zákonov nediali po formálnej stránke tak, ako sa to robilo dlhé roky. Ako je to napríklad aj teraz, že v paragrafe 6 ods. 1 sa vypúšťajú slová podľa najnižšej sadzby, čo to znamená pre mňa ako poslanca mesta? Aby som išiel na stránku mesta, pozrel si pôvodné znenie zákona a začal ho porovnávať s tým, že aké je pôvodné znenie, a čo vlastne teraz sa tam navrhuje opätovne. Žiadam, aby boli zmeny VZN pred nás predkladané do pôvodného znenia, a aby tam boli v prípade červenou, akoukoľvek farbou niečo zvýraznené. Toto ide von, toto navrhujeme vsunúť alebo odkazy niekde na nejaké ďalšie zákony, kto potrebuje ďalšie vyjadrenia k tomu, čo možnože to nie je jasné. Ja aj žiadam ostatných kolegov a kolegyne, kolegyne a kolegov, aby sa k tomu vyjadrili, po prípade aby ma podporili v tom, aby sme v takejto forme dostávali návrhy na VZN, aby nám boli zrozumiteľné.

p. Raši, primátor mesta - Ďakujem pekne. Pán poslanec Polaček, rozprava.

p. Polaček, poslanec MZ - Môžem najprv tú odpoveď, prosím?

p. Raši, primátor mesta - Nech sa páči, pani Moleková.

p. Moleková, vedúca referátu daní a poplatkov - Paragraf 83 naozaj znie tak, že obec môže ustanoviť všeobecne záväzným nariadením zníženie poplatku alebo oslobodenie od poplatku poplatníkovi, ktorým je fyzická osoba v hmotnej núdzi, fyzická osoba staršia ako 62 rokov, držiteľ preukazu fyzickej osoby s ťažkým zdravotným postihnutím, držiteľ preukazu fyzickej osoby s ťažkým zdravotným postihnutím so sprievodcom, alebo prevažne alebo úplne bezvládna fyzická osoba. To je znenie § 83. Keďže sme do konca roku 2014 poskytovali občanom starším ako 70 rokov z titulu veku zníženie: osamelo žijúcej rodinne osobe 50 percent a osobe staršej ako 70 rokov, ktorá žila v domácnosti s iným členom, tak sme predpokladali, že takéto zníženie osobám z titulu veku chceme aj pre budúce zdaňovacie obdobie zachovať. Vzhľadom na to, že sa však veková hranica zákonom upravila striktne na 62 rokov, podali sme taký návrh do všeobecne záväzného nariadenia.

p. Raši, primátor mesta - Samozrejme, však, nech sa páči pán poslanec Polaček, samozrejme my môžeme aj zrušiť všetky výnimky, ktoré dávame, ale to nechceme. Aspoň teda vedenie mesta to nechce a väčšina poslancov, verím. Pán poslanec Polaček.

p. Polaček, poslanec MZ - Áno, ale potom nám  nepodsúvajte informácie, že musí. A hovorme tak, ako ten zákon naozaj hovorí a buďme presný v slovíčkach, lebo sú veľmi dôležité. A potom mnoho poslancov reálne môže rezignovať, že nemáme tu o čom rokovať. Vážení kolegovia, mojim cieľom k tejto rozprave nie je spochybniť dobrý úmysel predkladaného návrhu, vyjsť v ústrety starším, sociálne slabším či chorým spoluobčanom, ani spochybňovať uzavreté zmluvy. Chcem však poukázať na rezervy a nedostatky systému v rámci odpadového hospodárstva v meste Košice. Považujem sa za dostatočného odborníka na túto problematiku, nakoľko som 10 rokov bol spoluvlastníkom najdynamickejšej sa rozvíjajúcej spoločnosti na zber odvozu a likvidácie odpadu v rokoch 2002 - 2012. Z 2900 samospráv som na Slovensku poskytoval komplexné služby spojené s odpadovým hospodárstvom viac ako 600 starostom a primátorom v rámci východného Slovenska. V paragrafe 39 ods. 9 zákona o odpadoch je povedané ustanovenie: "Výnos miestneho poplatku sa použije výlučne na úhradu nákladov spojených s nakladaním s komunálnymi odpadmi a s drobnými stavebnými odpadmi". Zároveň podľa § 78 zákona o miestnych daniach je povedané, že sadzba poplatku nesmie byť vyššia ako súčet priemerných nákladov obce na zabezpečenie činnosti nakladania s komunálnymi odpadmi a drobnými stavebnými odpadmi. Z formulácie týchto zákonov vyplýva, že rozpočet na danú problematiku, teda výdaje na služby v odpadovom hospodárstve a príjmy od poplatníkov majú byť vyvážené, resp. v rovnováhe. Bohužiaľ na Slovensku je bežnou praxou doplnenie rozpočtu odpadového hospodárstva priamo z rozpočtu obce. Teda nad rámec príjmov. A zároveň sa pýtam, ako vlastne máme nastavený systém financovania odpadového hospodárstva? Ako je možné, že poplatníci, ktorí platia za množstvový zber za vývoz a likvidáciu odpadu z 1 100 litrovej nádoby zaplatia za službu 20 eur 79 centov, pričom taká istá službu priamo u nášho dodávateľa v Kosite stojí menej - s DPH ako 10 eur. Čo sa stalo s rozdielom v cene? Nečudujme sa, že poplatníci hľadajú spôsob, ako neplatiť neobvykle vysoké poplatky mestu a radšej hľadajú lacnejšie cesty. Mimochodom na webovom sídle spoločnosti Kosit v sekcii Cenníky, nájdete informáciu: Spoločnosť Kosit prehodnocuje a pripravuje každú ponuku individuálne na základe komplexných požiadaviek klienta. A keď sme už pri spoločnosti Kosit, ešte mala informácia. Spoločnosť Kosit vyváža odpad aj v meste Čierna nad Tisou. Podľa zmluvy o poskytovaní služieb z 24.4. 2012 sa zber a preprava jedného kusu 1 100 litrovej nádoby si spoločnosť Kosit účtuje 1 euro 87 centov s DPH. V tejto cene je nutné pripočítať aj cenu za likvidáciu odpadu, čo je približne maximálne 5 eur.

p. Raši, primátor mesta - Ďakujem pekne pán poslanec, vypršal váš limit. Pán poslanec Kočiš, nech sa páči.

p. Kočiš, poslanec MZ - Ďakujem za slovo. Ja pánovi poslancovi chcem povedať, že absolútne má pravdu. Všetko čo hovorí. Neuverí mi, ale ja mu verím. A dávam za pravdu. Ja by som chcel iné povedať. Nehľadajme tu bosorky! Nehľadajme čiernu mágiu! Nehovorme silou mocou všetko je zlé. Na úvod bolo povedané jasne, môžeme schváliť, nemusíme. Môžeme znamená, že buď dáme zľavu od 62 rokov všetkým, plus tých čo sú v sociálnej núdzi, alebo nebude mať nikto zvýhodnenie. Hotovo! Rozhodujeme sa. Nikto tu nemusí hlasovať silou mocou „ZA“. Rozhodnime sa. Hotovo. A čo sa týka odpadového hospodárstva, áno, je tam pravda, pán Polaček, ale odporúčam v komisii životného prostredia, ak bude zriadená, príďte s nápadom. Vrelo ja ho aj podporím. Ďakujem.

p. Raši, primátor mesta - Ďakujem. Pán poslanec Jakubov.

p. Jakubov, poslanec MZ - Ďakujem pekne za slovo vážený pán primátor. Dámy a páni, podávam procedurálny návrh na ukončenie rozpravy k tomuto bodu z tohto dôvodu, pretože od VZN sa pomaly dostávame k činnosti spoločnosti Kosit. A myslím si, že absolútne toto nie je predmetom obsahu tohto VZN. Ďakujem.

p. Raši, primátor mesta - Ďakujem pekne, hlasujeme o procedurálnu návrhu na ukončenie rozpravy o tomto bode. Prosím hlasujte.

Hlasovanie č. 15 – 	za: 19, proti: 5, zdržali sa: 6

p. Raši, primátor mesta - Čiže prerušujeme rozpravu o tomto bode. Ešte pán poslanec Gibóda bol prihlásený pred procedurálnym návrhom. Má slovo.

p. Gibóda, poslanec MZ - Ďakujem veľmi pekne, ja by som chcel venovať svoj čas tri minúty pánovi Polačekovi.

p. Raši, primátor mesta - Ďakujem, toto nie je možné. Ukončená rozprava k tomuto bodu. Čiže dovoľte mi na záver, hlasujeme o tom, či prijatím všeobecne záväzného nariadenia umožníme mať možnosť zľavy pre občanov Košíc nad 62 rokov a pre občanov v hmotnej núdzi. Prosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach, podľa príslušných ustanovení zákona o obecnom zriadení, zákona o meste Košice a Štatútu mesta Košice, schvaľuje zmeny Všeobecne záväzného nariadenia mesta Košice číslo 131 o miestnom poplatku za komunálne odpady a drobné stavebné odpady podľa predloženého návrhu.“ 

p. Raši, primátor mesta - Ďakujem, prosím hlasujte.

Hlasovanie č. 16 – 	za: 29, proti: 3, zdržali sa: 8

p. Raši, primátor mesta - Konštatujem, že uznesenie sme schválili, ďakujem pekne.
- - -

Bod č. 11
Návrh zmien VZN mesta Košice č. 132 o miestnych daniach

p. Raši, primátor mesta - Prejdeme ku Návrhu zmien všeobecne záväzného nariadenia mesta Košice číslo 132 o miestnych daniach. Poprosím pani Molekovú o uvedenie návrhu VZN.

p. Moleková, vedúca referátu daní a poplatkov - Návrh na zmeny všeobecne záväzného nariadenie mesta Košice číslo 132 o miestnych daniach podľa novely zákona platného od 14. októbra. Dochádza k rozšíreniu predmetu dane zo stavieb o stavby hromadných veľkých garáži a stavby hromadných garáží umiestnených pod zemou. Podľa predchádzajúceho zákona boli tieto garáže zdaňované ako samostatne stojace garáže a samostatne stavby hromadných garáží a stavby určené alebo používané na tieto účely postavené mimo bytových domov. Zasa tu dochádza len k upresneniu týchto názvov. Dnes sú rozdelené podľa novely do troch kategórií, ako samostatne stojace garáže, stavby hromadných garáží a stavby hromadných garáží umiestnené pod zemou. Stavby hromadných garáží umiestnené pod zemou neboli do konca roku 2014 predmetom dane. Čiže tieto garáže zdaňované neboli v súlade. S jednotným štatistickým triedením stavieb a používanou klasifikáciou stavieb sa zavádza taktiež pojem chaty a stavby na individuálnu rekreáciu. Tento názov je zosúladený spoločne podľa stavebného zákona. V predchádzajúcom zákone to boli stavby rekreačných a záhradkárskych chát a domčekov na individuálnu rekreáciu, pričom stavebný zákon záhradné domčeky na individuálnu rekreáciu nepozná. Zároveň sa dopĺňa nová sadzba dane za pozemok na ktorom sa k prvému januáru 2015 nachádza transformačná stanica alebo predajný stánok. Doteraz transformačne stanice boli zdaňované len tie, ktoré spĺňali literu zákona, ako stavba. Tu sa jedná však o transformačné stanice, alebo predajné stánky, ktoré nie sú spojené pevným základom so zemou, ani nie sú spojené so žiadnymi stavebnými piliermi. Čiže výmera transformačnej stanice bude zdaňovaná daňou z pozemkov a nie daňou zo stavieb, ale len vo výmere skutočnej transformačnej stanice, alebo takéhoto stánku. Pri predajnom stánku na účely zdaňovania daňou z pozemkov sa neskúma konštrukčné vyhotovenie. Ďalej v týchto zmenách všeobecne záväzného nariadenia sa upravuje tiež lehota zníženia dane alebo oslobodenia od dane z nehnuteľností v príslušnom zdaňovacom období. A to z toho titulu, ako náhle vznikne občanovi alebo teda fyzickej osobe nárok na akékoľvek zníženie alebo odpustenie dane z nehnuteľností prvýkrát na zdaňovacie obdobie roku 2015, je povinný si toto zníženie uplatniť podaním nového priznania k dani z nehnuteľností. Pretože ak nestihne lehotu do 31. januára, podľa novely zákona nárok na takéto zníženie alebo odpustenie mu pre zdaňovacie obdobie zaniká. To je zhruba všetko.

p. Raši, primátor mesta - Ďakujem pekne, otváram rozpravu k tomuto bodu. Pán poslanec Halenár.

p. Halenár, poslanec MZ - No, viete, som na rozpakoch. Skrátka ide zdaňovať teraz hromadné garáže a teraz keď sledujem situáciu v tomto meste a na sídliskách a jedna z ciest, ktorou sa plánujú púšťať poslanci mestských zastupiteľstiev a možno aj starostovia, ako riešiť problém parkovania na sídliskách, sú hromadné garáže. Neviem, že či to, čo tu teraz máme pred sebou je presne to, čo potrebujeme. Buď chceme, aby sme nejako naozaj naštartovali proces toho, čo sa tu dlhé roky zanedbávalo. To, že situácia na sídliskách je naozaj kritická, čo sa týka parkovania... Alebo si myslíme, že všetci, čo majú autá a rozhodnú sa pre hromadne garáže, keď sa postavia, tak budú ochotní zaplatiť v cene toho státia aj príslušnú daň? Tak zvážme prosím, kolegyne a kolegovia. Ďakujem.

p. Raši, primátor mesta - Ďakujem pekne. Uzatváram rozpravu k tomuto bodu. Len na záver pred hlasovaním poviem, že aj doteraz sa platí miestna daň za garáže. Teraz sa vytvára predpoklad na to, aby ten, kto hromadnú garáž dáva pod zem a napríklad vrch zazelení, aby tomu staviteľovi a potom ľuďom bolo možné znížiť daň. Čiže v existujúcom stave vytvárame priestor pre tých, ktorí chcú garáže dávať pod zem. Pretože tak by to v budúcnosti malo byť. Prosím návrhovú komisiu o návrh uvedenia hlasovania.

p. Andrejčák, poslanec MZ a člen návrhovej komisie – „Mestské zastupiteľstvo v Košice podľa príslušných ustanovení zákona o obecnom zriadení, zákona o meste Košice a Štatútu mesta Košice schvaľuje zmeny Všeobecne záväzného nariadenia mesta Košice číslo 132 o miestnych daniach podľa predloženého návrhu.“ 

p. Raši, primátor mesta - Ďakujem, prosím hlasujte.

Hlasovanie č. 17 – 	za: 31, proti: 1, zdržali sa: 7

p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 12
Návrh na zmenu Poriadku o náhradách poslancov Mestského zastupiteľstva v Košiciach za výkon činností súvisiacich s výkonom poslanca Mestského zastupiteľstva v Košiciach podľa predloženého návrhu

p. Raši, primátor mesta - Pod bodom číslo 12 predkladám materiál návrh na zmenu poriadku o náhradách poslancov Mestského zastupiteľstva v Košiciach za výkon činností súvisiacich s výkonom poslanca mestského zastupiteľstva. Poprosím pani inžinierku Hajdukovú, aby uviedla daný materiál.

p. Hajduková, vedúca referátu informatiky - Vážený pán primátor, vážené mestské zastupiteľstvo. Ja sa vyjadrím za referát informatiky, tzn. ku tej technickej časti. V podstate máme pre vás pripravené riešenie, ktoré je moderné, praktické ale aj ekonomické. Uvažujeme s nákupom tabletov s rozlíšením 10,1 palca, ktoré budú mať mobilné dátové pripojenie vrátane klávesnice. Tzn. že vy budete pracovať ako doteraz, lebo vznikne z toho plne funkčne notebook, okrem klávesnice bude aj puzdro do ktorého sa zasunie ten tablet, a v podstate ako pridaná hodnota budú licencie Microsoft Office, ktoré budete vedieť používať. Čiže vy budete nielen čítať materiály, ale budete ich vedieť aj vytvárať. Budete tam mať poštového klienta, budete tam mať Word aj Excel. A čo sa týka toho, ako sa to bude realizovať, tak vlastne nebudú sa kupovať zariadenia ako také, ale bude sa kupovať služba u mobilného operátora. Mobilní operátori majú buď hlasové služby alebo mobilné dátové služby. A k tomu dávajú akciové zariadenia. Čiže v tomto prípade vlastne dostaneme akciové dotované zariadenie s príslušenstvom, čo bude tablet, klávesnica, vrátane už spomínaných licencii. A to všetko bude vlastne za rozpočet, alebo teda za balík peňazí, ktorý doteraz mesto vyplácalo ako náhradu za vaše domáce pripojenie na internet. A my v rámci tejto porovnateľnej sumy budeme mať všetko, vrátane zariadení.

p. Raši, primátor mesta - Ďakujem, otváram rozpravu k tomuto bodu. Pán poslanec Gibóda.

p. Gibóda, poslanec MZ - Ďakujem pekne. Ja sa iba chcem spýtať prítomných poslancov, aj pána primátora, prípadne pani, ktorá vystúpila s týmto odborným príspevkom, aký veľký monitor bežne používajú pri svojej práci? Podľa mňa 10 palcov je dosť malá obrazovka na to, aby ste mohli mať otvorené napríklad 2 dokumenty vedľa seba a vytvárať niečo nové. Ale keď to mojim kolegom poslancom vyhovuje, ja osobne budem hlasovať proti. Nemyslím si, že to je vhodné na prácu, konštruktívnu. Ďakujem pekne.

p. Raši, primátor mesta - Určite, každý by mal hlasovať tak, ako si myslí že je správne. Pán poslanec Špak, nech sa páči.

p. Špak, poslanec MZ - Ďakujem za slovo. Ja v podstate súhlasím. Len aby to zariadenie sme aj  možno mali možnosť spoznať, čo je zač. Keď o 3 roky bude staromódne a dajú sa aj takéto veci u operátorov teraz objednať, tak aby sme možno nazreli do toho, čo chceme objednať spoločne.

p. Raši, primátor mesta - Pani inžinierka Hajduková, skúste aspoň verbálne nazrieť do toho čo ponúkate.

p. Hajduková, vedúca referátu informatiky - Čo sa týka veľkosti displeja, 10,1 palcový displej nie je určený na to, aby ste si doma na tom pozerali filmy. Ja si myslím, že pre prácu poslanca je dostatočný. Ja bežne používam doma aj menšie rozlíšenia. A čo sa týka tej značky, tak vlastne značka je vyberaná ako otestovaná aj u spoločnosti Microsoft aj u spoločnosti, ktorá nám poskytuje vlastne túto ponuku, to znamená u mobilného operátora a tvorí 2 tretiny predaja tabletov, ak chcete obchodné meno, neviem či môžem uviesť obchodné meno?

p. Raši, primátor mesta - Môžete kľudne všetko uviesť.

p. Hajduková, vedúca referátu informatiky - Ide o Prestigio.

p. Raši, primátor mesta - Dobre, s faktickou pán poslanec Gibóda na vás, takže ešte ostaňte pri mikrofóne.

p. Gibóda, poslanec MZ – Faktická pripomienka. Ďakujem veľmi pekne. Ja sa iba chcem opýtať, kde v mojom príhovore som spomenul, že si na tom zariadení chcem pozerať filmy? Ja mám na filmy dostatočne dobré vybavenie doma. Nepotrebujem na to využívať poslanecký počítač, ani si ho nepotrebujem potom odkupovať po štyroch rokoch. Ja tu skôr hovorím o tom, že potrebujem niečo pre prácu napríklad tu na zastupiteľstve a nemyslím si, že 10 palcový monitor bude to ideálne riešenie. Ďakujem veľmi pekne.

p. Raši, primátor mesta - Pán poslanec Polaček, nech sa páči.

p. Polaček, poslanec MZ - Ďakujem za slovo. Mne len stále unika ten ekonomický aspekt za 4 roky. Myslím si, že by tá informácia nemala byť mimo nás. Poprosím keď je možné.

p. Raši, primátor mesta - Povedzte, nech sa páči, ekonomický aspekt. Alebo pán riaditeľ alebo niekto, nech sa páči.

p. Hajduková, vedúca referátu informatiky - Čo sa týka ekonomiky, ja som to spomínala. Doterajšia náhrada bola vo výške 23 eur a nejaké centy. Nepamätám si presne tú sumu. A teraz v tejto sume vlastne sa budú platiť mesačné paušály 48 mesiacov, tzn. bude doba viazanosti na celú vašu dĺžku poslaneckého obdobia a tým pádom v rámci tej ceny bude aj akciové zariadenie. Ja tu držím, to mi dali kolegovia, aby ste videli veľkosť tohto displeja. Mám tu síce iné zariadenie. Toto je tablet, ktorý používajú na Košickom samosprávnom kraji už rok a v podstate ten náš tablet bude taký istý veľký displej. Ale zároveň bude tam umožnené mať aj 2 materiály vedľa seba otvorené. Tzn. že 2 súbory naraz budete môcť riešiť.

p. Raši, primátor mesta - Ďakujem pekne, pán poslanec Gibóda s faktickou.

p. Gibóda, poslanec MZ - Faktická pripomienka. Ja som nepovedal že sa v tom okne nedajú otvoriť 2 súbory naraz. Ale skúste si to čítať, páni poslanci, hlavne tí, čo po používate silnejšie dioptrie, ako ja. Veľa šťastia, pekný deň.

p. Raši, primátor mesta - Ďakujem, uzatváram rozpravu. Tiež prajem všetkým veľa šťastia. Poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje zmenu Poriadku o náhradách poslancov Mestského zastupiteľstva v Košiciach za výkon činností súvisiacich s výkonom poslanca Mestského zastupiteľstva v Košiciach podľa predloženého návrhu.“ 

p. Raši, primátor mesta - Prosím hlasujte.

Hlasovanie č. 18 – 	za: 29, proti: 2, zdržali sa: 10

p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 13
Voľba členov mestskej rady

p. Raši, primátor mesta - Prejdeme k ďalšiemu bodu, materiálu. Je to bod číslo 13. Vážené dámy poslankyne, ctení páni poslanci, v rámci ďalšieho bodu pristúpime k voľbe členov mestskej rady. Mestská rada pozostáva z dvanástich členov. Štyria členovia sú členmi mestskej rady. Z titulu svojej funkcie je to primátor, námestníci primátora, predseda rady starostov, ôsmich členov mestskej rady volí mestské zastupiteľstvo. Poprosím predsedov poslaneckých klubov, aby predniesli svoje návrhy na členov mestskej rady. Čiže poprosil by som najprv predsedov poslaneckých klubov a potom ostatných poslancov, aby predniesli svoje návrhy. Keď teda môžeme, budeme to dávať tak, jak ste sa hlásili. Pán poslanec Žarnay, nech sa páči.

p. Žarnay, poslanec MZ - Pán primátor, ja osobne navrhujem do mestskej rady poslanca Miloša Ihnáta. Ďakujem.

p. Raši, primátor mesta - Pani poslankyňa Blaškovičová.

p. Blaškovičová, poslankyňa MZ - Ďakujem pekne. Ja navrhujem pána poslanca Hlinku a pani poslankyňu Čižmárikovú.

p. Raši, primátor mesta - Pán poslanec Jakubov.

p. Jakubov, poslanec MZ - Ďakujem za slovo. Za klub SMER - Sociálna demokracia navrhujem do mestskej rady za členov pani poslankyňu Máriu Grüllingovú, pána poslanca Jozefa Andrejčaká a pána poslanca Jána Jakubova.

p. Raši, primátor mesta - Ďakujem. Pán poslanec Betuš.

p. Betuš, poslanec MZ - Ruším prihlásenie.

p. Raši, primátor mesta - Rušíte prihlásenie. Dobre. Pán poslanec Špak.

p. Špak, poslanec MZ - Ďakujem. Za Pravý poslanecký klub navrhujem do mestskej rady seba - Miroslav Špak, Tibor Bacsó a Marián Gál.

p. Raši, primátor mesta - Pani poslankyňa Kijevská.

p. Kijevská, poslankyňa MZ - Dobrý deň prajem. Vážený pán primátor, za poslanecký klub Šport do Košíc, navrhujem pána poslanca Igora Sidora a pána poslanca Emila Petrvalského za členov mestskej rady. Ďakujem.

p. Raši, primátor mesta - Ďakujem pekne, dovoľte mi, aby som vám teda oznámil postup, ktorý budeme uplatňovať pri tomto hlasovaní. Budeme voliť členov do mestskej rady a môžeme navoliť maximálny počet 8 členov do mestskej rady. Postup bude nasledovný. Návrhová komisia prečíta prvé meno, bude sa o ňom hlasovať, zapíše sa počet súhlasných, teda počet poslancov, ktorí sú „za“, „proti“ a „zdržali sa“. Potom týmto spôsobom sa prejdú všetci poslanci. Pokiaľ sa stane, že bude viacej ako 8 poslancov, ktorí budú mať nadpolovičnú väčšinu vašich súhlasov, stávajú sa členmi mestskej rady tí, ktorí budú mať najväčší počet hlasov s tým, že keby niektorí poslanci mali rovnaký počet hlasov a zároveň by prekročili číslo 8 počtu, tak o týchto sa bude hlasovať v extra hlasovaní. Dobre? Čiže ešte raz to ozrejmím. Budeme hlasovať o všetkých poslancov mestskej rady, ako bol navrhnutý, v poradí v akom bolo navrhnutý. Budú sa zapisovať hlasy k jednotlivým poslancom. Na to, aby bol niekto členom mestskej rady, musí mať nadpolovičnú väčšinu hlasujúcich poslancov. Prvá podmienka. Pokiaľ by bolo poslancov s nadpolovičnou väčšinou súhlasov, s jeho pôsobením v mestskej rade viac ako 8, členmi mestskej rady sa stavajú poslanci, ktorí majú prvých 8 - najväčší počet hlasov, ktorí získajú v hlasovaní o poslancov mestskej rady. Čiže pristúpime k hlasovaniu. Návrhová komisia, poprosím, budete dávať hlasovať o návrhoch tak, ako boli podané.

p. Andrejčák, poslanec MZ a člen návrhovej komisie – Áno, ďakujem pekne. Takže začneme prvým návrhom, ktorý predložil pán poslanec Oto Žarnay, a to: „Mestské zastupiteľstvo v Košiciach volí za člena mestskej rady pána poslanca Miloša Ihnáta“.
 
Hlasovanie č. 19 – 	za: 10, proti: 8, zdržali sa: 23

p. Raši, primátor mesta - Nech sa páči návrhová komisia ďalej.

p. Andrejčák, poslanec MZ a člen návrhovej komisie – Ďalší návrh predložený pani poslankyňou Blaškovičovou, a to: „Mestské zastupiteľstvo v Košiciach volí za člena mestskej rady pána poslanca Jaroslava Hlinku“. 

Hlasovanie č. 20 – 	za: 31, proti: 1, zdržali sa: 9

p. Raši, primátor mesta - Poprosím návrhovú komisiu ďalej.

p. Andrejčák, poslanec MZ a člen návrhovej komisie – Ďalší návrh, ktorý predložila pani poslankyňa Blaškovičová, a to: „Mestské zastupiteľstvo v Košiciach volí za členku mestskej rady pani poslankyňu Katarínu Čižmárikovú.“

Hlasovanie č. 21 – 	za: 34, proti: 1, zdržali sa: 6

p. Raši, primátor mesta - Poprosím ďalej.

p. Andrejčák, poslanec MZ a člen návrhovej komisie – Ďalší návrh, ktorý predložil pán poslanec Ján Jakubov: „Mestské zastupiteľstvo v Košiciach volí za členku mestskej rady pani poslankyňu Máriu Grüllingovú“.

Hlasovanie č. 22 – 	za: 31, proti: 2, zdržali sa: 7

p. Raši, primátor mesta - Poprosím ďalej.

p. Andrejčák, poslanec MZ a člen návrhovej komisie – Ďalší návrh ktorý predložil taktiež pán poslanec Ján Jakubov: „Mestské zastupiteľstvo v Košiciach volí za člena mestskej rady Jozefa Andrejčáka“. 

Hlasovanie č. 23 – 	za: 33, proti: 3, zdržali sa: 5

p. Raši, primátor mesta - Prosím uviesť ďalšie hlasovanie.

p. Andrejčák, poslanec MZ a člen návrhovej komisie – Ďalší návrh od pána poslanca Jána Jakubova: „Mestské zastupiteľstvo v Košiciach volí za člena mestskej rady pána poslanca Jána Jakubova“.

Hlasovanie č. 24 – 	za: 34, proti: 2, zdržali sa: 5

p. Raši, primátor mesta - Teraz poprosím ďalšie hlasovanie.

p. Andrejčák, poslanec MZ a člen návrhovej komisie – Ďalší návrh, ktorý predložil pán poslanec Špak. Návrh na uznesenie: „Mestské zastupiteľstvo v Košiciach volí za člena mestskej rady pána poslanca Špaka“. 

Hlasovanie č. 25 – 	za: 15, proti: 3, zdržali sa: 22

p. Raši, primátor mesta - Poprosím ďalšie hlasovanie, pán poslanec Bacsó.

p. Andrejčák, poslanec MZ a člen návrhovej komisie – Áno, ďalší návrh od pána poslanca Špaka: „Mestské zastupiteľstvo v Košiciach volí za člena mestskej rady pána poslanca Tibora Bacsóa“.

Hlasovanie č. 26 – 	za: 25, proti: 0, zdržali sa: 16

p. Raši, primátor mesta - Poprosím ďalšie hlasovanie.

p. Andrejčák, poslanec MZ a člen návrhovej komisie – Ďalšie hlasovanie. Taktiež ešte návrh od pána poslanca Špaka: „Mestské zastupiteľstvo volí za člena mestskej rady pána poslanca Mariána Gála“. 

Hlasovanie č. 27 – 	za: 16, proti: 0, zdržali sa: 25

p. Raši, primátor mesta - Poprosím ďalej.

p. Andrejčák, poslanec MZ a člen návrhovej komisie – Posledné 2 návrhy od pani poslankyni Kijevskej. Mestské zastupiteľstvo v Košiciach volí za člena mestskej rady pána poslanca Igora Sidora“. 

Hlasovanie č. 28 – 	za: 33, proti: 2, zdržali sa: 6

p. Raši, primátor mesta - Poprosím ďalšie hlasovanie.

p. Andrejčák, poslanec MZ a člen návrhovej komisie – Posledný návrh: „Mestské zastupiteľstvo v Košiciach volí za člena mestskej rady pána poslanca Emila Petrvalského“. 

Hlasovanie č. 29 – 	za: 28, proti: 0, zdržali sa: 13

p. Raši, primátor mesta - Ďakujem pekne návrhová komisia. Čiže na základe získaného počtu hlasov nadpolovičnú väčšinu prítomných poslancov mestského zastupiteľstva, ktorí hlasovali získalo 8 kandidátov. Páni poslanci: Hlinka, Čižmáriková, Grüllingová, Andrejčák, Jakubov, pán poslanec Bacsó, pán poslanec Sidor a pán poslanec Petrvalský. Tým pádom sme zvolili ôsmich členov mestskej rady. A teda teraz mnou spomenutí poslanci mestského zastupiteľstva, sa stali zároveň členmi mestskej rady. Ďakujem pekne.
- - -

Bod č. 14
Zriadenie komisií MZ

p. Raši, primátor mesta - Prejdeme k ďalšiemu bodu rokovania. Vážené dámy poslankyne, vážení páni poslanci, ďalej podľa programu rokovania zriadime komisie mestského zastupiteľstva. V súlade s § 15 zákona Slovenskej národnej rady číslo 369 z roku 1990 Zb. o obecnom zriadení v znení neskorších predpisov a § 11 ods. 1 Štatútu mesta Košice, navrhujem zriadiť tieto stále komisie mestského zastupiteľstva. Sú to komisie: finančná komisia, regionálneho rozvoja cestovného ruchu, majetková komisia, sociálna bytová komisia, komisia cirkví, komisia školstva športu a mládeže, komisia životného prostredia verejného poriadku a ochrany zdravia, komisia dopravy a výstavby, legislatívno-právna komisia, komisia kultúry, komisia národnostných menšín, komisia na ochranu verejného záujmu pri výkone verejných funkcionárov. Čiže sú to komisie, ktoré boli funkčné aj doteraz. Otváram rozpravu k zriadeniu komisií. Teda, pokiaľ by ste mali návrhy na iné komisie alebo na rušenie komisií. Prosím, je priestor, aby ste ich predložili. Ďakujem, čiže hovoríme len o komisiách ako takých, nie ešte o predsedoch. Pán poslanec Polaček.

p. Polaček, poslanec MZ - Pán primátor, teraz nie som si istý, či môžem navrhnúť uznesenie týkajúce sa komisii vo všeobecnosti, v rámci rozpravy? Mojím zámerom je zmena Rokovacieho poriadku mestského zastupiteľstva. Jedná sa o jednoduchú vetu, kde schvaľujeme zmeny a doplnky, vypúšťame rokovanie komisie neverejné, ak komisia nerozhoduje inak. A chcel by som ho nahradiť výrokom „rokovanie komisie verejné, účasť verejnosti na rokovaniach sa umožňuje do naplnenia kapacity miest určených pre verejnosť“. Neviem, či to môžem takto k rozprave alebo...?

p. Raši, primátor mesta - Bohužiaľ, nemôžete, pretože máme otvorený bod, kde riešime iba zriaďovanie komisií. Čiže nezaoberáme sa ich konkrétnym fungovaním. Pán poslanec Halenár, nech sa páči.

p. Halenár, poslanec MZ - Pán primátor, asi som prepočul všetky názvy, môžete ich prosím ešte raz zopakovať? Nepočul som tam totižto komisiu životného prostredia.

p. Raši, primátor mesta - Komisia životného prostredia, verejného poriadku a ochrany zdravia tam je. Sú to tie isté komisie, aké sme mali v práve skončenom volebnom období. Ak sa nikto ďalší nehlásili, uzatváram rozpravu a budeme hlasovať o návrhu uznesenia. Nech sa páči.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach podľa príslušných ustanovení, zriaďuje stále komisie mestského zastupiteľstva podľa predloženého návrhu.“

p. Raši, primátor mesta -  Prosím hlasujte.

Hlasovanie č. 30 – 	za: 41, proti: 0, zdržal sa: 0

p. Raši, primátor mesta - Konštatujem, že uznesenie bolo schválené.
- - -

Bod č. 15
Voľba predsedov komisií MZ

p. Raši, primátor mesta - Vážené panie poslankyne, vážení páni poslanci. Dovoľte mi, aby som otvoril bod 15, kde je možné predložiť návrhy na predsedov komisií mestského zastupiteľstva. Čiže poprosím predsedov klubov, ale aj individuálne poslancov mestského zastupiteľstva, ktorí nie sú v poslaneckých kluboch, aby predložili svoje návrhy. Takže poprosím, nech sa páči, pán poslanec Jakubov.

p. Jakubov, poslanec MZ - Ďakujem pekne pán primátor. Za poslanecký klub SMER- Sociálna demokracia navrhujem týchto predsedov komisií: finančná komisia - pán poslanec Dušan Petrenka, majetková komisia - pán poslanec Otto Brixi, komisia dopravy a výstavby - pán poslanec Stanislav Kočiš, sociálna a bytová komisia - pani poslankyňa Renáta Šramková. A v podstate to je všetko.

p. Raši, primátor mesta - Ďakujem pekne. Pán poslanec Ihnát, nech sa páči.

p. Ihnát, poslanec MZ - Áno, ďakujem za slovo pán primátor. Za predsedu komisie životného prostredia, verejného poriadku a ochrany zdravia navrhujem pána poslanca inžiniera Alfonza Halenára.

p. Raši, primátor mesta - Ďakujem. Pani poslankyňa Čižmáriková, nech sa páči.

p. Čižmáriková, poslankyňa MZ - Ďakujem pekne. Ja by som chcela navrhnúť za predsedníčku komisie kultúry pani Blaškovičovú, ktorá v tejto oblasti robí celý život a myslím si, že je ďaleko, ďaleko predčí všetkých nás v oblasti kultúry.
 
p. Raši, primátor mesta - Samozrejme. Čiže pani poslankyňa Blaškovičová, komisia kultúry, návrh. A ideme ďalej, pán poslanec Petrvalský.

p. Petrvalský, poslanec MZ - Vážený pán primátor, ja by som rád za poslanecký klub Šport do Košíc navrhol ako predsedu komisie na ochranu verejného záujmu pri výkone verejných funkcií pána poslanca Betuša.

p. Raši, primátor mesta - Ďakujem pekne. Pána Betuša na ochranu verejného záujmu pri výkone funkcií. Nech sa páči, pán poslanec Špak.

p. Špak, poslanec MZ - Takže vážený pán primátor, ja chcem navrhnúť za Pravý poslanecký klub ako predsedu komisie národnostných menšín poslanca Tibora Bacsóa, a komisiu cirkví poslanca Daniela Rusnáka. Ďakujem.

p. Raši, primátor mesta - Čiže pán poslanec Bacsó komisia menšín a pán poslanec Rusnák komisia cirkví. Pán poslanec Betuš, nech sa páči.

p. Betuš, poslanec MZ - Ďakujem za slovo. Vážený pán primátor, predkladám návrh na predsedu komisie školstva, športu a mládeže Mestského zastupiteľstva v Košiciach pána Igora Sidora.

p. Raši, primátor mesta - Ďakujem pekne. Pán poslanec Marián Gáj, nech sa páči.

p. Gaj, poslanec MZ - Vážený pán primátor, ja by som navrhol do komisie životného prostredia pána Polačeka. Najviac rozumie čiernym skládkam. Ďakujem.

p. Raši, primátor mesta - Čiže, okrem pána poslanca Halenára budeme mať aj pána poslanca Polačeka navrhnutého do komisie životného prostredia. Ešte sa chcem spýtať, máme ešte legislatívno-právnu komisiu. Tam by mal byť navrhnutý právnik a komisiu regionálneho rozvoja a cestovného ruchu. Takže ešte poprosím, Janko Jakubov si zabudol prečítať nejaké návrhy? Nech sa páči. Prihlás sa. Dobre, pán poslanec Jakubov, nech sa páči.

p. Jakubov, poslanec MZ - Ďakujem veľmi pekne. Do komisie legislatívno-právnej navrhujem pána poslanca Jaroslava Kaifera.

p. Raši, primátor mesta - Áno, ešte komisia regionálneho rozvoja a cestovného ruchu.

p. Jakubov, poslanec MZ - Regionálneho rozvoja a cestovného ruchu navrhujem pani poslankyňu Jenčovú.

p. Raši, primátor mesta - Dobre. Ďakujem pekne. Takže prečítam návrhy. Takmer vo všetkých komisiách, ctené dámy poslankyne, vážení páni poslanci, takmer vo všetkých komisiách máme navrhnutého iba jedného predsedu. Vo finančnej pán poslanec Petrenka, komisia regionálneho rozvoja, cestovného ruchu paní poslankyňa Jenčová, majetková Brixi, sociálna bytová Šrámková, komisia cirkví pán poslanec Rusnák, komisia školstva športu a mládeže pán poslanec Sidor, komisia životného prostredia, verejného poriadku a ochrany zdravia sú navrhnutí dvaja- pán poslanec Halenár aj pán poslanec Polaček, komisia dopravy a výstavby pán poslanec Kočiš, legislatívno-právna komisia pán poslanec Kaifer, komisia kultúry pani poslankyňa Blaškovičová, a komisia národnostných menšín pán poslanec Bacsó a komisia na ochranu verejného záujmu pri výkone verejných funkcionárov pán poslanec Betuš. Chcem sa spýtať, či má ešte niekto pripomienky alebo iný návrh? Keď nie, tak budeme hlasovať. O predsedoch komisií sa hlasuje jednotlivo, pričom na to, aby sa stal poslanec predsedom komisie, potrebuje získať nadpolovičnú väčšinu hlasov prítomných poslancov. Ak bolo viac návrhov na predsedu, hlasuje sa o každom zvlášť. Zvolený je ten, ktorý dostal najvyšší počet hlasov. Čiže nech sa páči, návrhová komisia.

p. Andrejčák, poslanec MZ a člen návrhovej komisie – Ďakujem. Takže prvý návrh na uznesenie, ktorý sa týka finančnej komisie: „Mestské zastupiteľstvo v Košiciach volí za predsedu Finančnej komisie pána poslanca Dušana Petrenku“. 

Hlasovanie č. 31 – 	za: 35, proti: 0, zdržali sa: 6

p. Raši, primátor mesta - Poprosím ďalej.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach volí za predsedkyňu Komisie regionálneho rozvoja cestovného ruchu pani poslankyňu Jenčovú“.

Hlasovanie č. 32 – 	za: 33, proti: 1, zdržali sa: 7

p. Raši, primátor mesta - Prosím ďalej.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach volí za predsedu Majetkovej komisii pána poslanca Brixiho.“

Hlasovanie č. 33 – 	za: 33, proti: 3, zdržali sa: 5

p. Raši, primátor mesta - Chcem požiadať pánov poslancov, aby hlasovali naozaj podľa vedomia a svedomia, lebo predpokladám, že keď blokujete svojich kolegov, tak oni za vás potom zahlasujú. Najmä „sieťari“, prosím, hlasujte. Návrhová komisia ďalej.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach volí za predsedkyňu Sociálnej a bytovej komisie pani poslankyňu Šramkovú.“ 

Hlasovanie č. 34 – 	za: 35, proti: 0, zdržali sa: 6

p. Raši, primátor mesta - Poprosím ďalej.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach volí za predsedu Komisie cirkvi pána poslanca Rusnáka.“ 

Hlasovanie č. 35 – 	za: 40, proti: 0, zdržal sa: 0

p. Raši, primátor mesta - Ďakujem pekne, že ste neuplatňovali politický prístup. Prosím ďalej.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach volí za predsedu Komisie školstva športu a mládeže pána poslanca Sidora.“ 

Hlasovanie č. 36 – 	za: 35, proti: 0, zdržali sa: 6

p. Raši, primátor mesta - Teraz budeme hlasovať o Komisii životného prostredia verejného poriadku a ochrany zdravia. Padnú 2 mená. Prosím návrhovú komisiu.

p. Andrejčák, poslanec MZ a člen návrhovej komisie – Takže prvý návrh ktorý bol predložený týkajúci sa predsedu tejto komisie: „Mestské zastupiteľstvo v Košiciach volí za predsedu Komisie životného prostredia verejného poriadku a ochrany zdravia pána poslanca Halenára“.

Hlasovanie č. 37 – 	za: 18, proti: 3, zdržali sa: 20

p. Raši, primátor mesta - Prosím ďalej.

p. Andrejčák, poslanec MZ a člen návrhovej komisie – Druhý návrh týkajúci sa tejto komisie: „Mestské zastupiteľstvo v Košiciach volí za predsedu Komisie životného prostredia verejného poriadku a ochrany zdravia pána poslanca Polačeka“.

Hlasovanie č. 38 – 	za: 17, proti: 1, zdržali sa: 22

p. Raši, primátor mesta - Poprosím ďalej.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach volí za predsedu Komisie dopravy a  výstavby pána poslanca Kočiša.“ 

Hlasovanie č. 39 – 	za: 37, proti: 0, zdržali sa: 3

p. Raši, primátor mesta - Prosím ďalej.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach volí za predsedu Komisie legislatívno-právnej pána poslanca Kaifera.“ 

Hlasovanie č. 40 – 	za: 36, proti: 0, zdržali sa: 5

p. Raši, primátor mesta - Ďakujem, nech sa páči ďalej.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach volí za predsedkyňu komisie kultúry pani poslankyňu Blaškovičovú.“

Hlasovanie č. 41 – 	za: 38, proti: 0, zdržali sa: 3

p. Raši, primátor mesta - Poprosím ďalej.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach volí za predsedu Komisie národnostných menšín pána poslanca Bacsóa.“

Hlasovanie č. 42 – 	za: 41, proti: 0, zdržal sa: 0

p. Raši, primátor mesta - Nech sa páči ďalej.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach volí za predsedu Komisie na ochranu verejného záujmu pri výkone záujmu verejných funkcionárov pána poslanca Cyrila Betuša.“

Hlasovanie č. 43 – 	za: 36, proti: 1, zdržali sa: 4

p. Raši, primátor mesta - Čiže konštatujem, že sme schválili predsedov komisií, mimo komisie životného prostredia, verejného poriadku a ochrany zdravia, kde žiaden z navrhovaných poslancov nezískal nadpolovičnú väčšinu prítomných hlasujúcich poslancov. Ďakujem pekne.
- - -

Bod č. 15/1
Voľba členov majetkovej komisie

p. Raši, primátor mesta - Prejdeme k ďalšiemu doplnenému bodu, ktorým je bod číslo 15/1. Poprosím pána Jakubova, poslanca mestského zastupiteľstva, aby uviedol materiál Voľba členov poslancov majetkovej komisie mestského zastupiteľstva.

p. Jakubov, poslanec MZ - Ďakujem za slovo vážený pán primátor. Vážené panie poslankyne, vážení páni poslanci, dovolil som si predložiť na doplnenie tento bod z dôvodu, lebo majetková komisia, dá sa povedať, je najviac vyťažená komisia. A pokiaľ by sme neschválili teraz členov majetkovej komisie, minimálne 4 mesiace by nám stáli všetky materiály, ktoré podľa Rokovacieho poriadku musia prejsť majetkovou komisiou, radou atď., atď., až tak sa dostať na schvaľovanie zastupiteľstva. Bola by pomerne slušne ochromená činnosť úradu ako takého. Súčasne mi dovoľte, aby som vzhľadom na činnosť v uplynulom období predložil za poslanecký klub SMER - Sociálna demokracia návrh na týchto členov majetkovej komisie.

p. Raši, primátor mesta - Čiže ďakujem. Čiže otváram rozpravu, do ktorej sa hlási predkladateľ ako prvý. Nech sa páči, máte slovo.

p. Jakubov, poslanec MZ - Pán Juraj Briškár, pán Jaroslav Kaifer, pán Marek Kandráč, pán Stanislav Kočiš, pán Martin Petruško a pán Ján Jakubov. Súčasne si dovolím upozorniť, že v uplynulom období v komisii pracovali z poslancov, ktorí boli zvolení aj pán poslanec Dečo a Sekáč. Bolo by vhodné, keby si ich kluby alebo niekto osvojil svoje návrhy. Ďakujem.

p. Raši, primátor mesta - Ďakujem. Pani poslankyňa Blaškovičová, nech sa páči.

p. Blaškovičová, poslankyňa MZ - Ďakujem pekne. Keďže je to otvorený bod, tak navrhujem pánov poslancov Deča, čiže návrh som si osvojila a ešte pána poslanca Mariána Gaja.

p. Raši, primátor mesta - Ďakujem pekne, pán poslanec Ihnát.

p. Ihnát, poslanec MZ - Áno, ďakujem za slovo, pán primátor. Ja do majetkovej komisie navrhujem poslanca inžiniera Alfonza Halenára.

p. Raši, primátor mesta - Ďakujem pekne. Pán poslanec Sidor.

p. Sidor, poslanec MZ - Ďakujem za slovo. Za náš klub navrhujem do tejto komisie pani Ivetu Kijevskú a Luciu Iľaščíkovú.

p. Raši, primátor mesta - Ďakujem pekne. Pán poslanec Rusnák.

p. Rusnák, poslanec MZ - Ďakujem za slovo. Za náš poslanecký klub navrhujem do komisie majetkovej pána poslanca Špaka. Ďakujem.

p. Raši, primátor mesta - Ďakujem pekne. A pán poslanec Tomáš Gáll, páni, nech sa páči.

p. Gáll, poslanec MZ - Ďakujem veľmi pekne. Môj návrh už odznel, takže to beriem späť.

p. Raši, primátor mesta - Ďakujem pekne. Uzatváram rozpravu k tomuto bodu. Navrhnutí boli páni poslanci: Briškár, Kaifer, Kandráč, Kočiš, Petruško, Jakubov, Dečo, Gaj, Halenár, pani poslankyňa Kijevská a Iľaščíková a pán poslanec Špak. Ak už teda ďalší návrh nepadol, tak poprosím návrhovú komisiu, aby predniesla návrh aj spôsob hlasovania o tejto komisii, nech sa páči.

p. Andrejčák, poslanec MZ a člen návrhovej komisie – Takže budeme hlasovať samostatne o každom poslancovi.

p. Raši, primátor mesta - Koľko mala doteraz majetková komisia členov 9?

p. Andrejčák, poslanec MZ a člen návrhovej komisie – Desať plus predseda alebo 10 teda.

p. Raši, primátor mesta - Dobre máme teraz navrhnutých - 2, 4, 6, 8, 10, 12 plus predsedu. Dobre, čiže, nech sa páči, budeme hlasovať o každom členovi komisie osobitne s tým, že členom komisie sa stáva ten, ktorý má nadpolovičnú väčšinu hlasov prítomných poslancov.

p. Andrejčák, poslanec MZ a člen návrhovej komisie – Takže prvý návrh: „Mestské zastupiteľstvo v Košiciach volí za člena Majetkovej komisie pána poslanca Briškára“. 

Hlasovanie č. 44 – 	za: 33, proti: 0, zdržali sa: 7

p. Raši, primátor mesta - Prosím ďalej.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach volí za člena Majetkovej komisie pána poslanca Kaifera.“ 

Hlasovanie č. 45 – 	za: 30, proti: 0, zdržali sa: 7

p. Raši, primátor mesta - Poprosím ďalej.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach volí za člena Majetkovej komisie pána poslanca Kandráča.“

Hlasovanie č. 46 – 	za: 33, proti: 1, zdržali sa: 6

p. Raši, primátor mesta - Poprosím ďalej.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach volí za člena Majetkovej komisie pána poslanca Kočiša.“

Hlasovanie č. 47 – 	za: 35, proti: 0, zdržali sa: 5

p. Raši, primátor mesta - Poprosím ďalej.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach volí za člena Majetkovej komisie pána poslanca Petruška.“ 

Hlasovanie č. 48 – 	za: 36, proti: 1, zdržali sa: 2

p. Raši, primátor mesta - Prosím, pokračujte ďalej.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach volí za člena Majetkovej komisie pána poslanca Jakubova.“ 

Hlasovanie č. 49 – 	za: 37, proti: 0, zdržali sa: 3

p. Raši, primátor mesta - Poprosím ďalej.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach volí za člena Majetkovej komisie pána poslanca Deča.

Hlasovanie č. 50 – 	za: 38, proti: 1, zdržal sa: 1

p. Raši, primátor mesta - Poprosím ďalej.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach volí za člena Majetkovej komisie pána poslanca Gaja.“ 

Hlasovanie č. 51 – 	za: 34, proti: 1, zdržali sa: 5

p. Raši, primátor mesta - Ďakujem, prosím ďalej.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach volí za člena Majetkovej komisie pani poslankyňu Kijevskú.“ 

Hlasovanie č. 52 – 	za: 34, proti: 0, zdržali sa: 6

p. Raši, primátor mesta - Poprosím ďalej.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach volí za členku Majetkovej komisie pani poslankyňu Iľaščíkovú.“ 

Hlasovanie č. 53 – 	za: 36, proti: 0, zdržali sa: 4

p. Raši, primátor mesta - Poprosím ďalej.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach volí za člena Majetkovej komisie pána poslanca Špaka.“

Hlasovanie č. 54 – 	za: 17, proti: 1, zdržali sa: 22

p. Raši, primátor mesta - Chcem sa spýtať, pán poslanec Halenár nebol navrhnutý. Čiže ešte bude hlasovanie o pánovi poslancovi Halenárovi. Ste ho vynechali.

p. Andrejčák, poslanec MZ a člen návrhovej komisie – Ospravedlňujem sa všetkým, aj pánovi poslancovi Halenárovi. Takže: „Mestské zastupiteľstvo v Košiciach volí za člena majetkovej komisie pána poslanca Halenára.“

Hlasovanie č. 55 – 	za: 17, proti: 1, zdržali sa: 22

p. Raši, primátor mesta - Čiže zopakujem mená členov poslancov mestského zastupiteľstva, ktorí získali nadpolovičnú väčšinu prítomných poslancov a stávajú sa teda členmi komisie majetkovej. Je to pán poslanec Briškár, Kaifer, Kandráč, Kočiš, Petruško, Jakubov, Dečo, Gáj, pani poslankyňa Kijevská, Iľaščíková. Ďakujem pekne. Čiže máme vymenovaných členov majetkovej komisie to bol bod 15/1.
- - -

Bod č. 16
Plán kontrolnej činnosti Útvaru hlavného kontrolóra mesta Košice

p. Raši, primátor mesta - Prejdeme k bodu číslo 16. Vážení poslanci, ctení hostia, pokračujeme bodom číslo 16. ktorým je Plán kontrolnej činnosti útvaru hlavného kontrolóra mesta Košice. Pani inžinierka Jakubíková, hlavná kontrolórka mesta, nech sa páči, uveďte plán.

p. Jakubíková, hlavná kontrolórka mesta - Ďakujem za slovo. Vážené mestské zastupiteľstvo, vážený pán primátor, dovoľte mi predniesť návrh plánu kontrolnej činnosti na prvý polrok roka 2015. Ide o kontrolu hospodárenia, nakladania s majetkom a vybraných položiek, výnosov a nákladov, v príspevkovej organizácií Správa mestskej zelene v Košiciach. Za obdobie roka 2014 kontrola hospodárenia a nakladania s majetkom a vybraných položiek nákladov a výnosov spoločnosti Tepelné hospodárstvo za obdobie roka 2014, kontrola hospodárenia nakladania s majetkom a vybraných položiek príjmov a výdavkov neziskovej organizácií Európske hlavné mesto kultúry Košice 2013 za obdobie roka 2014, kontrola nakladania s majetkom a vybraných položiek príjmov a výdavkov troch až štyroch základných školách alebo v školských zariadeniach za obdobie roka 2014, kontrola správnosti a účelovosti použitia finančných prostriedkov na realizáciu oprav kúpaliska Triton v zmysle príkaznej zmluvy medzi mestom Košice a miestnym podnikom služieb Košice, kontrola hospodárenia nakladania s majetkom a vybraných položiek výnosov a nákladov Mestskej polície za obdobie roka 2014, kontrola plnenia uznesení Mestského zastupiteľstva v Košiciach za obdobie roka 2013 - 2014, spracovanie stanovísk k predaju majetku v zmysle platných predpisov a kontroly stanovenia výšky odpredajnej ceny. Ďakujem za pozornosť.

p. Raši, primátor mesta - Ďakujem pekne. Otváram rozpravu k tomuto bodu. Pán poslanec Halenár.

p. Halenár, poslanec MZ - Predkladám doplňujúci návrh k plánu kontrolnej činnosti Útvaru hlavného kontrolóra. Môj rozširujúci alebo doplňujúci návrh spočíva v tom, že v období tesne pred voľbami, 15. novembra sa nám dostal do rúk alarmujúci materiál, ktorý bol podpísaný iba „sanitári z domova dôchodcov na Garbiarskej ulici“. Oficiálne sa to nazýva Domov sociálnych služieb. Skupina poslancov predchádzajúceho zastupiteľstva sa pokúsila na základe tohto, v úvodzovkách, anonymu, ktorý nám odovzdali celkom konkrétni ľudia a na základe komunikácie, ktorú viedol pán, ktorý bol v príbuzenskom vzťahu s klientkou tohto zariadenia na Garbiarskej, „skeny“ boli poslancom minulého zastupiteľstva zaslané elektronicky. A tento úvod som povedal iba preto, že ten rozširujúci návrh na plán činnosti hlavného kontrolóra znie na prvý polrok, plus k tým, okrem tých bodov, ktoré tu hovorila pani kontrolórka, bod Kontrola DSS Garbiarska, zameraná na pracovnoprávne postupy v DSS. Kontrola sa zameria aj na možné dôsledky postupov v pracovnoprávnej oblasti, vedúce k fluktuácii pracovníkov. Tento návrh predkladám z toho dôvodu, že sme sa dozvedeli množstvo alarmujúcich informácií, ako je nakladané alebo aké postupy sú volené v pracovnoprávnej oblasti, ľudí, ktorí majú záujem zamestnať sa v tom domove sociálnych služieb. Vyzývam vás kolegyne poslankyne a poslanci, aby ste podporili tento môj návrh. Ďakujem vám.

p. Raši, primátor mesta - Ďakujem pekne. Pani hlavná kontrolórka, nech sa páči s reakciou.

p. Jakubíková, hlavná kontrolórka mesta - Ďakujem za slovo. V prípade, ak schválite tento pozmeňujúci návrh alebo doplňujúci návrh, chcem povedať, že pracovnoprávne veci väčšinou rieši inšpektorát práce. Samozrejme, že ak túto kontrolu my vykonáme, nie je problém, ale pokuty a ostatné náležitosti môže dávať inšpektorát práce. My ako útvar hlavného kontrolóra, aj keď niečo zistíme, pokuty nemôžeme dávať. Ďakujem.

p. Raši, primátor mesta - Pán poslanec Gibóda.

p. Gibóda, poslanec MZ - Ďakujem veľmi pekne. Ja mám otázku na pani hlavnú kontrolórku. Ešte 17.9. som dostal od nich odpoveď, tak isto ako aj pán Polaček, určite si spomenú bývalí a zároveň súčasní poslanci mesta Košice na informácie, ktoré sme poskytli ohľadne fungovania organizácie K13 - Košické kultúrne centrá. A pani kontrolórka odpísala, že v najbližšom plánovanom období to bude zaradené do kontrol. Tak sa chcem opýtať, kedy bude to najbližšie plánované obdobie.

p. Jakubíková, hlavná kontrolórka mesta - Nasledujúci polrok 2015.

p. Raši, primátor mesta - Ďakujem pekne, uzatváram rozpravu a poprosím návrhovú komisiu. Teda budeme hlasovať najprv asi o doplnenom návrhu a potom o návrhu ako o celku. Nech sa páči.

p. Andrejčák, poslanec MZ a člen návrhovej komisie – Ďakujem. Takže návrhová komisia obdržala jeden doplňujúci návrh a to od pána poslanca Halenára: „Mestské zastupiteľstvo v Košiciach schvaľuje návrh na rozšírenie Plánu kontrolnej činnosti Útvaru hlavného kontrolóra mesta Košice na prvý polrok 2015 - Kontrola DSS Garbiarska, zameraná na pracovnoprávne postupy v DSS, kontrola sa zameria aj na možné dôsledky postupov v pracovnoprávnej oblasti vedúce k fluktuácii pracovníkov.“ 

p. Raši, primátor mesta - Prosím hlasujte.

Hlasovanie č. 56 – 	za: 19, proti: 2, zdržali sa: 19

p. Raši, primátor mesta - Konštatujem, že tento bod sme neschválili. Poprosím ďalej návrhovú komisiu.

p. Andrejčák, poslanec MZ a člen návrhovej komisie – Pôvodný návrh na uznesenie: „Mestské zastupiteľstvo v Košiciach schvaľuje Plán kontrolnej činnosti Útvaru hlavného kontrolóra mesta Košice na prvý polrok 2015.“

p. Raši, primátor mesta - Prosím hlasujte.

Hlasovanie č. 57 – 	za: 38, proti: 0, zdržal sa: 1

p. Raši, primátor mesta - Konštatujem, že uznesenie sme schválili.
- - -

Bod č. 16/1
Postoj mesta Košice k zámeru spoločnosti Ludovika Energy predĺžiť geologický prieskum rádioaktívnych nerastov v lokalite Jahodná - Kurišková

p. Raši, primátor mesta - Prejdeme k poslednému doplnenému bodu rokovania dnešného zastupiteľstva. Pod bodom 16/1 je návrh, ktorý predložil pán poslanec Žarnay „Postoj mesta Košice k zámeru spoločnosti Ludovika Energy predĺžiť geologický prieskum rádioaktívnych nerastov v lokalite Jahodná – Kurišková“. Nech sa páči, pán poslanec, uveďte stručne návrh.

p. Žarnay, poslanec MZ - Ďakujem za slovo. Ja poviem úprimne, že kompetentnejší by sa mal k tomu vyjadriť pán Rovinský, ktorý je tu ako hosť, tak by som chcel, ak môžem, dať slovo nech vysvetlí.

p. Raši, primátor mesta - Chcem sa spýtať, či je všeobecný súhlas? Áno? Pán Rovinský, buďte taký láskavý, uveďte nám daný návrh.

p. Rovinský, občan mesta - Vážený pán primátor, vážené panie poslankyne, vážení páni poslanci. V prvom rade dovoľte, aby som vám všetkým blahoželal ku vášmu zvoleniu. Návrh uznesenia sme doložili aj listom. Ku nemu niektoré poznámky, ktoré by mohli vám pomôcť pri rozhodovaní. Pán inžinier Bartalský požiadavku predĺženia geologického prieskumu zdôvodnil, napríklad pre televíziu Markíza, aby sme naozaj poznali, čo sa nachádza pod našimi nohami a mohli to v budúcnosti využiť, keď príde vhodný čas. Tzn. tam je cítiť to, že prečo sa ten geologický prieskum robí. Riaditeľ Ludovika Energy ten povedal 2 zásadné veci. Konečne priznal pravdu. Záujem spoločnosti otvorene o ložiská, o ťažbe. Je to diametrálny posun oproti doterajším rečiam v zmysle toho, že prieskum neznamená ťažbu. A po druhé potvrdil, že po skončení prieskumu na základe posledného rozhodnutia o predĺžení v apríli 2015. Je vhodný čas na využitie ložiska ešte nenastane, to znamená že 15. apríl ešte nie je ten vhodný čas, ak teda chceme úprimne ťažbe zabrániť, čo predpokladám aj od nového zloženia zastupiteľstva, je vhodné zavčasu urobiť maximum proti ďalšiemu povoleniu predĺženia prieskumu, ak chce mesto Košice takým uznesením mať vplyv na nepredĺženie prieskumu, musí vychádzať z termínu do ktorého spoločnosť vykonávajúca prieskum musí v zmysle geologického zákona podať ministerstvu návrh na predĺženie prieskumu. A tým termínom je 19. január 2015. Vážení poslanci, vážené panie poslankyne, vážení páni poslanci, prijatím uznesenia odmietajúceho ďalšie predĺženie prieskumu budeme príkladom pre dotknuté samosprávy, aby sa k žiadosti Ludovika Energy vyjadrili obdobne, a tiež podporíte ministerstvo životného prostredia o odmietnutí predĺženia geologického prieskumu, ktoré avizoval hovorca ministerstva Maroš Stano. Pri poslednom povolení predĺženia ministerstvo ustúpilo finančnými vyhrážkam Ludovika Energy. Druhé vyjadrenie pána Bartalského pre Slovenskú televíziu hovorí explicitne: „Ten kto ukončí geologický prieskum, má prednostné právo na podanie žiadosti o dobývací priestor.“  Myslím si, že rozhodujete o tom, ako sa postaviť k tejto záležitosti. Bol by som veľmi rád, keby ste rozhodovali konzistentne, tzn. v súlade s tým, ako sa rozhodovalo predchádzajúce zastupiteľstvo. Ďakujem.

p. Raši, primátor mesta - Ďakujem pekne pán Rovinský. Teda máme otvorenú rozpravu k bodu 16/1 Postoj mesta Košice. Ak sa nikto ďalší nehlási, uzatváram rozpravu a poprosím návrhovú komisiu o prečítanie návrhu uznesenia.

p. Andrejčák, poslanec MZ a člen návrhovej komisie – Návrh na uznesenie: „Mestské zastupiteľstvo v Košiciach po a) odmieta avizovaný zámer spoločnosti Ludovika Energy o predĺženie lehoty na geologický prieskum rádioaktívnych nerastov v lokalite Jahodná - Kurišková, keďže uvedený prieskum je v rozpore so záujmami občanov mesta, vytvára podmienky pre možnosť budúcej ťažby a spracovanie rádioaktívnych nerastov na území mesta a predstavuje potencionálne ohrozenie zdravia a životného prostredia obyvateľov, a po b) poveruje primátora mesta Košice, aby s týmto uznesením oboznámil ministerstvo životného prostredia a spoločnosť Ludovika Energy.“ 

p. Raši, primátor mesta - Ďakujem pekne, prosím hlasujme.

Hlasovanie č. 58 – 	za: 38, proti: 0, zdržal sa: 1

p. Raši, primátor mesta - Konštatujem, že uznesenie sme schválili.
- - -

Záver rokovania

Primátor mesta Košice Richard Raši uviedol, že program rokovania mestského zastupiteľstva sa vyčerpal. Poďakoval sa poslancom za ich účasť na rokovaní a poprial im príjemné prežitie vianočných sviatkov a nového roka v kruhu svojich najbližších. 
Vyhlásil Ustanovujúce rokovanie Mestského zastupiteľstva v Košiciach za ukončené. 

            Ing. Pavol Lazúr     				        MUDr. Richard Raši, PhD., MPH
riaditeľ Magistrátu mesta Košice			                 primátor mesta Košice

Zápisnica vyhotovená dňa 07.01.2015
Zapísal: A. S. Partner a Blanka Lukáčová, Referát samosprávnych orgánov MMK

Overovatelia zápisnice:

Mgr. Jozef Andrejčák ...................................................................	Podpísal dňa: 08.01.2015

JUDr. Tibor Bacsó ..........................................................................	Podpísal dňa: 08.01.2015

Obsah:

1	Slávnostné otvorenie ustanovujúceho rokovania MZ
2	Informácia predsedu mestskej volebnej komisie o výsledkoch volieb primátora mesta a poslancov Mestského zastupiteľstva v Košiciach
3	Zloženie sľubu primátora mesta Košice
4	Zloženie sľubu poslancov Mestského zastupiteľstva v Košiciach
4	Vystúpenie primátora mesta Košice
6	Schválenie programu pracovnej časti ustanovujúceho rokovania MZ
10	Overovatelia zápisnice
10	Voľba mandátovej komisie, návrhovej komisie a volebnej komisie
11	Správa mandátovej komisie o overení mandátov primátora mesta Košice a poslancov Mestského zastupiteľstva v Košiciach
12	Zloženie sľubu poslanca Mestského zastupiteľstva v Košiciach
13	Predstavenie  poslaneckých klubov
14	Návrh zmien VZN mesta Košice č. 104 o dani za ubytovanie
19	Návrh zmien VZN mesta Košice č. 131 o miestnom poplatku za komunálne odpady a drobné stavebné odpady na území mesta Košice
24	Návrh zmien VZN mesta Košice č. 132 o miestnych daniach
25	Návrh na zmenu Poriadku o náhradách poslancov Mestského zastupiteľstva v Košiciach za výkon činností súvisiacich s výkonom poslanca Mestského zastupiteľstva v Košiciach podľa predloženého návrhu
28	Voľba členov mestskej rady
31	Zriadenie komisií MZ
32	Voľba predsedov komisií MZ
36	Voľba členov majetkovej komisie
39	Plán kontrolnej činnosti Útvaru hlavného kontrolóra mesta Košice
41	Postoj mesta Košice k zámeru spoločnosti Ludovika Energy predĺžiť geologický prieskum rádioaktívnych nerastov v lokalite Jahodná – Kurišková
44	Záver rokovania